























I PRIEDAS

PREPARATO CHARAKTERISTIKŲ SANTRAUKA


1.	VAISTINIO PREPARATO PAVADINIMAS
	
Rivaroxaban TevaPharm 2,5 mg plėvele dengtos tabletės


2.	KOKYBINĖ IR KIEKYBINĖ SUDĖTIS

Kiekvienoje plėvele dengtoje tabletėje yra 2,5 mg rivaroksabano. 

Pagalbinė medžiaga, kurios poveikis žinomas:

Visos pagalbinės medžiagos išvardytos 6.1 skyriuje.


3.	FARMACINĖ FORMA

Plėvele dengta tabletė (tabletė) 

Geltona, apvali plėvele dengta (apytiksliai 5,8 mm skersmens) tabletė, kurios vienoje pusėje yra įspaudas „T“, kitoje pusėje - „4X“.


4.	KLINIKINĖ INFORMACIJA

4.1	Terapinės indikacijos

Rivaroxaban TevaPharm, vartojamas kartu su acetilsalicilo rūgštimi (ASR) arba kartu su ASR ir klopidogreliu ar tiklopidinu, skirtas aterotrombozinių reiškinių profilaktikai suaugusiems pacientams, patyrusiems ūminį koronarinį sindromą (ŪKS) su padidėjusiais širdies biologiniais žymenimis (žr. 4.3, 4.4 ir 5.1 skyrius).

Rivaroxaban TevaPharm, vartojamas kartu su acetilsalicilo rūgštimi (ASR), skirtas aterotrombozinių reiškinių profilaktikai suaugusiems pacientams, sergantiems vainikinių arterijų liga (VAL) arba simptomine periferinių arterijų liga (PAL), esant didelei išeminių reiškinių rizikai.

4.2	Dozavimas ir vartojimo metodas

Dozavimas
Rekomenduojama dozė yra 2,5 mg du kartus per parą.

· ŪKS
Pacientai, vartojantys Rivaroxaban TevaPharm 2,5 mg du kartus per parą, taip pat turi vartoti 75–100 mg ASR arba 75–100 mg ASR per parą kartu su 75 mg klopidogrelio arba su standartine tiklopidino paros doze.
Reikia periodiškai peržiūrėti kiekvieno paciento gydymą, įvertinant išeminių reiškinių ir kraujavimo riziką. Ilgiau kaip 12 mėnesių galima gydyti tik individualiais atvejais, nes gydymo iki 24 mėnesių patirtis yra ribota (žr. 5.1 skyrių).

Stabilizavus ŪKS reiškinius (įskaitant revaskuliarizacijos procedūras), gydymą Rivaroxaban TevaPharm reikia pradėti kuo anksčiau: per 24 valandas po hospitalizavimo ir kai įprastai nutraukiamas parenterinis antikoaguliacinis gydymas.

· VAL ir (arba) PAL
Pacientai, vartojantys Rivaroxaban TevaPharm 2,5 mg du kartus per parą, taip pat turi vartoti 75–100 mg ASR per parą.
Pacientams, kuriems dėl simptominės PAL sėkmingai atlikta apatinės galūnės revaskuliarizacijos procedūra (chirurginė arba endovaskulinė, įskaitant hibridines procedūras), negalima pradėti gydymo, kol nepasiekta hemostazė (žr. 5.1 skyrių).

Gydymo trukmę reikia nustatyti individualiai kiekvienam pacientui remiantis reguliariais vertinimais ir atsižvelgiant į trombozinių reiškinių riziką, lyginant su kraujavimo rizika.

· ŪKS, VAL ir (arba) PAL
Vartojimas kartu skiriant gydymą antitrombocitiniais vaistiniais preparatais
Pacientams, kuriems pasireiškė ūminis trombozinis reiškinys arba atlikta kraujagyslių procedūra ir reikalingas gydymas dviem antitrombocitiniais vaistiniais preparatais, reikia įvertinti tolesnį Rivaroxaban TevaPharm 2,5 mg vartojimą du kartus per parą, atsižvelgiant į reiškinį arba procedūrą ir antitrombocitinio gydymo režimą.
Rivaroxaban TevaPharm 2,5 mg vartojimo du kartus per parą, derinamo su gydymu dviem antitrombocitiniais vaistiniais preparatais, saugumas ir veiksmingumas ištirti pacientams,
• neseniai patyrusiems ŪKS, kai kartu vartojama ASR ir klopidogrelio / tiklopidino (žr. 4.1 skyrių), ir
• kuriems neseniai dėl simptominės PAL atlikta apatinės galūnės revaskuliarizacijos procedūra,
kai kartu vartojama ASR ir prireikus trumpai vartojama klopidogrelio (žr. 4.4 ir 5.1 skyrius).

Praleista dozė
Jei užmirštama pavartoti vaistinio preparato dozę, kitą įprastą rekomenduojamą dozę pacientas turi vartoti artimiausiu įprastu laiku. Negalima vartoti dvigubos dozės norint kompensuoti praleistą dozę.

Vitamino K antagonistų (VKA) keitimas Rivaroxaban TevaPharm
Gydymą VKA keičiant gydymu Rivaroxaban TevaPharm, pradėjus vartoti Rivaroxaban TevaPharm tarptautinio normalizuoto santykio (TNS) rodiklis gali būti klaidingai padidėjęs. TNS netinka vertinti Rivaroxaban TevaPharm antikoaguliacinį aktyvumą, todėl jo tirti nereikia (žr. 4.5 skyrių).

Rivaroxaban TevaPharm keitimas vitamino K antagonistais (VKA)
Keičiant gydymą Rivaroxaban TevaPharm gydymu VKA, yra nepakankamos antikoaguliacijos tikimybė. Visais atvejais, kai preparatas keičiamas alternatyviu antikoaguliantu, reikia užtikrinti nuolatinę pakankamą antikoaguliaciją. Reikia įsidėmėti, kad Rivaroxaban TevaPharm gali būti viena iš padidėjusio TNS priežasčių.
Pacientams, kuriems gydymas Rivaroxaban TevaPharm keičiamas gydymu VKA, VKA reikia skirti kartu, kol TNS bus ≥ 2,0. Pirmąsias dvi gydymo keitimo paras reikia skirti standartinę pradinę VKA dozę, po to VKA dozę reikia parinkti atsižvelgiant į TNS reikšmes. Kol pacientas vartoja ir Rivaroxaban TevaPharm, ir VKA, TNS reikia tirti ne anksčiau nei 24 valandos po ankstesnės Rivaroxaban TevaPharm dozės, prieš vartojant kitą Rivaroxaban TevaPharm dozę. Nutraukus Rivaroxaban TevaPharm vartojimą, TNS galima patikimai nustatyti praėjus ne trumpiau kaip 24 valandoms po paskutinės dozės (žr. 4.5 ir 5.2 skyrius).

Parenteriniu būdu vartojamų antikoaguliantų keitimas Rivaroxaban TevaPharm
Parenterinius antikoaguliantus vartojantiems pacientams nutraukite parenterinio antikoagulianto vartojimą ir pradėkite Rivaroxaban TevaPharm, likus 0–2 valandoms iki kito  numatyto parenterinio vaistinio preparato (pvz., mažos molekulinės masės heparinas) leidimo laiko  arba tuo pačiu laiku, kai nutraukiamas nuolatinis parenterinio vaistinio preparato (pvz., intraveninio nefrakcionuoto heparino) vartojimas.

Rivaroxaban TevaPharm keitimas parenteriniu būdu vartojamais antikoaguliantais
Pirmąją parenteriniu būdu vartojamo antikoagulianto dozę skirkite tuo metu, kai turėjo būti vartojama kita Rivaroxaban TevaPharm dozė.

Ypatingos populiacijos

Sutrikusi inkstų funkcija
Riboti klinikiniai duomenys rodo, kad pacientams, kuriems yra sunkus inkstų funkcijos sutrikimas (kreatinino klirensas 15–29 ml/min), rivaroksabano koncentracija plazmoje būna reikšmingai padidėjusi. Todėl šiems pacientams Rivaroxaban TevaPharm reikia vartoti atsargiai. Nerekomenduojama vartoti pacientams, kurių kreatinino klirensas < 15 ml/min (žr. 4.4 ir 5.2 skyrius).

Pacientams, kuriems yra lengvas inkstų funkcijos sutrikimas (kreatinino klirensas 50–80 ml/min) arba vidutinio sunkumo inkstų funkcijos sutrikimas (kreatinino klirensas 30–49 ml/min), dozės koreguoti nereikia (žr. 5.2 skyrių).

Sutrikusi kepenų funkcija
Rivaroxaban TevaPharm negalima vartoti pacientams, sergantiems kepenų liga, susijusia su koagulopatija ir kliniškai reikšmingo kraujavimo rizika, įskaitant kepenų ciroze sergančius pacientus (B ir C klasės pagal Child Pugh) (žr. 4.3 ir 5.2 skyrius).

Senyviems pacientams
Dozės koreguoti nereikia (žr. 4.4 ir 5.2 skyrius)
Su amžiumi didėja kraujavimo rizika (žr. 4.4 skyrių).

Kūno svoris
Dozės koreguoti nereikia (žr. 4.4 ir 5.2 skyrius)

Lytis
Dozės koreguoti nereikia (žr. 5.2 skyrių)

Vaikų populiacija
Rivaroxaban TevaPharm 2,5 mg tablečių saugumas ir veiksmingumas vaikams nuo 0 iki 18 metų amžiaus neištirti. Duomenų nėra, todėl Rivaroxaban TevaPharm 2,5 mg tablečių nerekomenduojama vartoti vaikams, jaunesniems kaip 18 metų amžiaus.

Vartojimo metodas
Rivaroxaban TevaPharm skirtas vartoti per burną.
Tabletes galima vartoti valgio metu arba nevalgius (žr. 4.5 ir 5.2 skyrius).

Tablečių smulkinimas
Pacientams, kurie negali nuryti visos tabletės, prieš pat vartojant Rivaroxaban TevaPharm, tabletes galima sutraiškyti ir sumaišyti su vandeniu arba obuolių tyre, ir suvartoti per burną.
Sutraiškytas Rivaroxaban TevaPharm tabletes galima vartoti ir per skrandžio vamzdelį (žr. 5.2 ir 6.6 skyrius).

4.3	Kontraindikacijos

Padidėjęs jautrumas veikliajai arba bet kuriai 6.1 skyriuje nurodytai pagalbinei medžiagai. 

Aktyvus kliniškai reikšmingas kraujavimas. 

Sužalojimas arba būklė, jeigu tai vertinama, kaip reikšminga  sunkaus kraujavimo rizika. Šioms būklėms gali būti priskiriamos esamos arba neseniai buvusios virškinimo trakto opos, esami piktybiniai navikai, sukeliantys didelę kraujavimo riziką, neseniai buvusi galvos smegenų arba stuburo trauma, neseniai buvusi galvos smegenų, stuburo arba akies chirurginė operacija, neseniai buvęs intrakranijinis kraujavimas, žinoma arba įtariama stemplės venų varikozė, arterioveninės formavimosi ydos, kraujagyslių aneurizmos arba didžiosios stuburo ar galvos smegenų kraujagyslių anomalijos. 

Derinyje taikomas gydymas bet kuriais kitais antikoaguliantais, pvz., nefrakcionuotu heparinu (NFH), mažos molekulinės masės heparinais (enoksaparinu, dalteparinu ir kt.), heparino dariniais (fondaparinuksu ir kt.), geriamaisiais antikoaguliantais (varfarinu, dabigatrano eteksilatu, apiksabanu ir kt.), išskyrus ypatingus gydymo antikoaguliantais keitimo atvejus (žr. 4.2 skyrių) arba kai NFH vartojamas tokiomis dozėmis, kurios būtinos, kad išliktų pralaidus centrinės venos arba arterijos kateteris (žr. 4.5 skyrių). 

Tuo pačiu metu taikomas antitrombocitinis ŪKS gydymas pacientams, anksčiau patyrusiems insultą arba praeinančius smegenų išemijos priepuolius (PSIP) (žr. 4.4 skyrių).

Tuo pačiu metu taikomas VAL ir (arba) PAL gydymas ASR pacientams, anksčiau patyrusiems hemoraginį arba lakūninį insultą arba per praėjusį mėnesį patyrusiems bet kokį insultą (žr. 4.4 skyrių).

Kepenų liga, susijusi su koaguliopatija ir kliniškai reikšmingo kraujavimo rizika, įskaitant kepenų ciroze sergančius (B ir C klasės pagal Child Pugh klasifikaciją) pacientus (žr. 5.2 skyrių).

Nėštumo ir žindymo laikotarpis (žr. 4.6 skyrių).

4.4	Specialūs įspėjimai ir atsargumo priemonės

ŪKS sergantiems pacientams du kartus per parą vartojamo Rivaroxaban TevaPharm 2,5 mg veiksmingumas bei saugumas buvo ištirti, derinant šį vaistinį preparatą su antitrombocitinėmis medžiagomis – vien ASR arba ASR ir klopidogreliu / tiklopidinu. VAL ir (arba) PAL sergantiems pacientams, kuriems yra didelė išeminių reiškinių rizika, du kartus per parą vartojamo Rivaroxaban TevaPharm 2,5 mg veiksmingumas ir saugumas ištirti jį derinant su ASR.
Pacientams, kuriems dėl simptominės PAL neseniai atlikta apatinės galūnės revaskuliarizacijos procedūra, du kartus per parą vartojamo Rivaroxaban TevaPharm 2,5 mg veiksmingumas ir saugumas ištirti jį derinant vien tik su antitrombocitinį poveikį turinčia medžiaga ASR arba su ASR ir trumpai vartojamu klopidogreliu. Prireikus gydymas dviem antitrombocitiniais vaistiniais preparatais skiriant klopidogrelio turi būti trumpalaikis; ilgalaikio gydymo dviem antitrombocitiniais vaistiniais preparatais reikia vengti (žr. 5.1 skyrių).

Gydymas derinant su kitomis antitrombocitinėmis medžiagomis, pvz., prazugreliu arba tikagreloru, neištirtas ir nerekomenduojamas.

Gydymo laikotarpiu rekomenduojamas klinikinis stebėjimas, paremtas gydymo antikoaguliantais praktika.

Kraujavimo rizika 
Kaip ir gydant kitais antikoaguliantais, rivaroksabano vartojančius pacientus reikia atidžiai stebėti dėl kraujavimo požymių. Esant padidėjusios kraujavimo rizikos būklėms, šį vaistinį preparatą rekomenduojama vartoti atsargiai. Jei pasireiškia sunkus kraujavimas, Rivaroxaban TevaPharm vartojimą reikia nutraukti (žr. 4.9 skyrių).

Klinikinių tyrimų metu kraujavimai iš gleivinių (t. y. iš nosies, dantenų, virškinimo trakto, lyties organų ir šlapimo takų, įskaitant nenormalų kraujavimą iš makšties arba gausų menstruacinį kraujavimą) ir anemija dažniau buvo pastebėti taikant ilgalaikį gydymą rivaroksabanu, lyginant su gydymu VKA. Taigi, papildant adekvatų klinikinį stebėjimą, slaptam kraujavimui nustatyti ir kliniškaireikšmingam kraujavimui įvertinti gali būti naudinga atlikti hemoglobino ir (arba) hematokrito laboratorinius tyrimus, kurie laikomi tam tinkamais. 

Keliems pacientų pogrupiams, kaip išsamiai aprašyta toliau, yra padidėjusi kraujavimo rizika. Taigi šiems pacientams reikia įvertinti Rivaroxaban TevaPharm vartojimo kartu su dviem antitrombocitiniais vaistiniais preparatais riziką ir aterotrombozinių reiškinių profilaktikos naudą. Be to, pradėjus gydymą, šiuos pacientus reikia atidžiai stebėti dėl kraujavimo komplikacijų požymių bei simptomų ir anemijos (žr. 4.8 skyrių).
Esant bet kokiam nepaaiškinamam hemoglobino sumažėjimui ar kraujospūdžio kritimui, reikia ieškoti kraujavimo vietos.

Nors įprastinėmis sąlygomis rivaroksabano koncentracijos stebėti nereikia, išimtiniais atvejais, kai, žinant rivaroksabano koncentraciją, būtų lengviau priimti klinikinį sprendimą, pvz., perdozavus arba skubios chirurginės operacijos atveju, šią koncentraciją gali būti naudinga įvertinti atlikus kalibruotą kiekybinį anti-Xa faktoriaus tyrimą (žr. 5.1 ir 5.2 skyrius).

Sutrikusi inkstų funkcija 
Pacientams, kuriems yra sunkus inkstų funkcijos sutrikimas (kreatinino klirensas < 30 ml/min.), rivaroksabano koncentracija plazmoje gali būti labai padidėjusi (vidutiniškai 1,6 karto) ir tai gali lemti padidėjusią kraujavimo riziką. Pacientams, kurių kreatinino klirensas yra 15-29 ml/min., Rivaroxaban TevaPharm reikia vartoti atsargiai. Nerekomenduojama vartoti pacientams, kurių kreatinino klirensas < 15 ml/min. (žr. 4.2 ir 5.2 skyrius). Pacientams, kuriems yra vidutinio sunkumo inkstų funkcijos sutrikimas (kreatinino klirensas 30-49 ml/min.), derinyje skiriant kitų vaistinių preparatų, kurie padidina rivaroksabano koncentraciją plazmoje, Rivaroxaban TevaPharm reikia vartoti atsargiai (žr. 4.5 skyrių). 

Sąveika su kitais vaistiniais preparatais 
Rivaroxaban TevaPharm nerekomenduojama vartoti pacientams, kuriems derinyje taikomas sisteminis gydymas azolo grupės priešgrybeliniais vaistiniais preparatais (pvz., ketokonazolu, itrakonazolu, vorikonazolu ir pozakonazolu) arba ŽIV proteazės inhibitoriais (pvz., ritonaviru). Šios veikliosios medžiagos yra stiprūs CYP3A4 ir P-gp inhibitoriai ir dėl to gali kliniškai reikšmingai padidinti rivaroksabano koncentraciją plazmoje (vidutiniškai 2,6 karto), kas gali lemti padidėjusią kraujavimo riziką . Klinikinių duomenų apie vaikus, kuriems tuo pačiu metu taikomas gydymas sisteminio poveikio stipriais CYP3A4 ir P-gp inhibitoriais, nėra (žr. 4.5 skyrių).

Turi būti imamasi atsargumo priemonių, jei pacientai derinyje gydomi hemostazę veikiančiais vaistiniais preparatais, pvz., nesteroidiniais vaistiniais preparatais nuo uždegimo (NVPNU), acetilsalicilo rūgštimi (ASR) ir trombocitų agregacijos inhibitoriais arba selektyviais serotonino reabsorbcijos inhibitoriais (SSRI) ir serotonino-norepinefrino reabsorbcijos inhibitoriais (SNRI). Pacientams, kuriems yra opinės virškinimo trakto ligos rizika, gali būti apsvarstytas atitinkamas profilaktinis gydymas (žr. 4.5 ir 5.1 skyrius). 
Pacientai, gydomi Rivaroxaban TevaPharm ir antitrombocitinį poveikį turinčiomis medžiagomis, NVPNU kartu gali vartoti tik tada, jeigu gydymo nauda viršija kraujavimo riziką.

Kiti kraujavimo rizikos veiksniai 
Kaip ir kiti antitromboziniai vaistiniai preparatai, rivaroksabanas nerekomenduojamas pacientams, kuriems padidėjusi kraujavimo rizika dėl šių priežasčių: 
· įgimti ar įgyti kraujavimo sutrikimai,
· nekontroliuojama sunki arterinė hipertenzija, 
· kita virškinimo trakto liga be aktyvių opų, potencialiai galinti sukelti kraujavimo komplikacijas (pvz., uždegiminė žarnų liga, ezofagitas, gastritas ir gastroezofaginio refliukso liga), 
· kraujagyslinė retinopatija, 
· bronchektazės arba buvęs kraujavimas iš plaučių. 

Atsargiai reikia vartoti ŪKS patyrusiems bei VAL ir (arba) PAL sergantiems pacientams:
· ≥ 75 metų amžiaus, jeigu kartu vartojama ASR arba ASR su klopidogreliu ar tiklopidinu. Reikia reguliariai individualiai įvertinti gydymo naudos ir rizikos santykį.
mažesnio kūno svorio (< 60 kg), jeigu kartu vartojama ASR arba ASR su klopidogreliu ar tiklopidinu.
· VAL sergantiems pacientams, kuriems yra sunkus simptominis širdies nepakankamumas. Tyrimo duomenys rodo, kad tokiems pacientams gydymas rivaroksabanu gali būti mažiau naudingas (žr.5.1 skyrių).

Vėžiu sergantieji pacientai
Piktybine liga sergantiems pacientams gali būti didesnė kraujavimo ir trombozės rizika. Pacientams, sergantiems aktyviu vėžiu, reikia individualiai įvertinti antitrombozinio gydymo naudą lyginant su kraujavimo riziką, atsižvelgiant į naviko lokalizaciją, priešvėžinį gydymą ir ligos stadiją. Virškinimo arba urogenitaliniame trakte esantys navikai buvo susiję su padidėjusia kraujavimo rizika gydant rivaroksabanu. 
Pacientams, sergantiems piktybiniais navikais, kuriems yra didelė kraujavimo rizika, rivaroksibano vartoti draudžiama (žr. 4.3 skyrių).

Pacientai, kuriems yra protezuoti širdies vožtuvai 
Pacientams, kuriems neseniai atliktas transkateterinis aortos vožtuvo pakeitimas (TAVP), rivaroksabanas trombų susidarymo profilaktikos tikslu neturi būti vartojamas. Rivaroksabano saugumas ir veiksmingumas pacientams, kuriems yra protezuoti širdies vožtuvai, neištirti. Todėl nėra duomenų, patvirtinančių, kad rivaroksabanas šiems pacientams užtikrina pakankamą antikoaguliacinį poveikį. Gydymas Rivaroxaban TevaPharm šiems pacientams nerekomenduojamas. 

Antifosfolipidiniu sindromu sergantys pacientai  
Tiesioginio poveikio geriamieji antikoaguliantai (TPGA), įskaitant rivaroksabaną, nerekomenduojami antifosfolipidiniu sindromu sergantiems pacientams, kuriems praeityje buvo nustatyta trombozė. Taikant gydymą TPGA, ypač tiems pacientams, kuriems nustatyti visų trijų pogrupių antifosfolipidiniai antikūnai (lupus antikoaguliantai, antikardiolipino antikūnai ir anti-beta 2-glikoproteino I antikūnai), tromboziniai reiškiniai gali pasikartoti dažniau, nei taikant gydymą vitamino K antagonistais.

Pacientai, anksčiau patyrę insultą ir (arba) PSIP
Pacientai, sergantys ŪKS
Insultą arba PSIP anksčiau patyrusių pacientų ŪKS gydymui Rivaroxaban TevaPharm vartoti negalima (žr. 4.3 skyrių). Buvo ištirta keletas ŪKS pacientų, anksčiau patyrusių insultą arba PSIP, tačiau turimi riboti veiksmingumo duomenys rodo, kad gydymas šių pacientų būklės nepagerina.

Pacientai, sergantys VAL ir (arba) PAL
VAL ir (arba) PAL sergantys pacientai, per praėjusį mėnesį patyrę hemoraginį ar lakūninį insultą arba išeminį, nelakūninį insultą, tiriami nebuvo (žr. 4.3 skyrių).
Anksčiau insultą arba PSIP patyrę pacientai, kuriems dėl simptominės PAL neseniai atlikta apatinės galūnės revaskuliarizacijos procedūra, neištirti. Šiems pacientams, kuriems skiriamas gydymas dviem antitrombocitiniais vaistiniais preparatais, reikia vengti gydymo Rivaroxaban TevaPharm.

Spinalinė / epidurinė anestezija arba punkcija 
Taikant neuroaksialinę anesteziją (spinalinę / epidurinę anesteziją) arba spinalinę / epidurinę punkciją pacientams, gydomiems antitromboziniais vaistiniais preparatais tromboembolinių komplikacijų profilaktikai, yra rizika, kad formuosis epidurinė ar spinalinė hematoma, kuri gali lemti ilgalaikį arba nuolatinį paralyžių. Šių reiškinių rizika gali didėti naudojant pooperacinius epidurinius kateterius arba derinyje vartojant vaistinių preparatų, veikiančių hemostazę. Rizika taip pat gali didėti trauminės ar pakartotinos epidurinės ar spinalinės punkcijos metu. Pacientai turi būti dažnai stebimi dėl neurologinių sutrikimų požymių ir simptomų (pvz., kojų tirpimo ar silpnumo, žarnyno ar šlapimo pūslės disfunkcijos). Jei pastebima neurologinių sutrikimų, reikalinga skubi diagnostika ir gydymas. Prieš neuroaksialinę intervenciją gydytojas turi įvertinti galimos naudos ir rizikos santykį pacientams, kuriems skirti antikoaguliantai, arba pacientams, kuriems turi būti skiriami antikoaguliantai trombozės profilaktikai. Klinikinės patirties, vartojant rivaroksabano 2,5 mg dozę a šiose situacijose nėra. 

[bookmark: _Hlk97196766]Norint sumažinti galimą kraujavimą, susijusį su rivaroksabano vartojimu, taikant neuroaksialinę anesteziją (spinalinę / epidurinę anesteziją) arba spinalinę punkciją, reikia atsižvelgti į rivaroksabano farmakokinetines savybes. Epidurinio kateterio įvedimą arba pašalinimą ar juosmeninę punkciją geriausia atlikti, kai rivaroksabano antikoaguliacinis poveikis yra mažas (žr. 5.2 skyrių). Tačiau tikslus laikotarpis, per kurį pasiekiamas pakankamai mažas antikoaguliacinis poveikis kiekvienam pacientui, nėra žinomas. 

Dozavimo rekomendacijos prieš ir po invazinių procedūrų ir chirurginių intervencijų
Jeigu reikia atlikti invazinę procedūrą arba chirurginę intervenciją, jeigu tai įmanoma, Rivaroxaban TevaPharm 2,5 mg vartojimą reikia nutraukti likus mažiausiai 12 valandų iki intervencijos, remiantis klinikiniu gydytojo sprendimu. Jeigu pacientui bus atliekama planinė operacija ir antitrombocitinis poveikis nepageidaujamas, reikia nutraukti trombocitų agregacijos inhibitorių vartojimą, kaip nurodyta gydytojui skirtoje gamintojo informacijoje.
Jeigu procedūros negalima atlikti vėliau, reikia įvertinti padidėjusios kraujavimo rizikos ir intervencijos skubumo santykį.
Po invazinės procedūros ar chirurginės intervencijos kaip įmanoma greičiau reikia atnaujinti Rivaroxaban TevaPharm vartojimą, jei gydantis gydytojas mano, kad klinikinė situacija leidžia tai padaryti ir yra pasiekta tinkama hemostazė (žr. 5.2 skyrių). 

Senyvi pacientai 
Vyresnis amžius gali padidinti kraujavimo riziką (žr. 5.1 ir 5.2 skyrių). 

Dermatologinės reakcijos 
Poregistracinio stebėjimo metu buvo pranešta apie sunkias odos reakcijas, susijusias su rivaroksabano vartojimu, įskaitant Stivenso-Džonsono (angl. Stevens-Johnson) sindromą arba toksinę epidermio nekrolizę ir vaistinių preparatų sukeltą išbėrimą su eozinofilija ir sisteminiais simptomais (angl. Drug Rash with Eosinophilia and Systemic Symptoms [DRESS]) sindromą (žr. 4.8 skyrių). Pacientams šių reakcijų didžiausia pasireiškimo rizika yra gydymo pradžioje: daugeliu atvejų nepageidaujamos reakcijos pradžia pasireiškia pirmomis gydymo savaitėmis. Pirmą kartą atsiradus sunkiam odos išbėrimui (pvz., plintančiam, intensyviam ir (arba) su pūslėmis) arba bet kokiam kitam padidėjusio jautrumo požymiui, susijusiam su gleivinių pažeidimu, rivaroksabano vartojimą reikia nutraukti. 

Informacija apie pagalbines medžiagas 
Šio vaistinio preparato vienoje tabletėje yra mažiau kaip 1 mmol (23 mg) natrio, t.y. jis beveik neturi reikšmės. 

4.5	Sąveika su kitais vaistiniais preparatais ir kitokia sąveika

CYP3A4 ir P-gp inhibitoriai 
Derinyje vartojant rivaroksabano ir ketokonazolo (400 mg vieną kartą per parą) arba ritonaviro (po 600 mg du kartus per parą), 2,6 kartus/2,5 kartus padidėjo vidutinis rivaroksabano AUC (plotas po koncentracijos kitimo laike kreive) ir 1,7 karto/1,6 karto padidėjo vidutinė rivaroksabano Cmax, kartu reikšmingai padidėjo farmakodinaminiai poveikiai, dėl ko gali padidėti kraujavimo rizika. Todėl Rivaroxaban TevaPharm nerekomenduojama skirti pacientams, kuriems kartu taikomas sisteminis gydymas azolo grupės priešgrybeliniais vaistiniais preparatais, pavyzdžiui, ketokonazolu, itrakonazolu, vorikonazolu ir pozakonazolu, arba ŽIV proteazės inhibitoriais. Šios veikliosios medžiagos yra stiprūs CYP3A4 ir P-gp inhibitoriai (žr. 4.4 skyrių). 

Manoma, kad veikliosios medžiagos, stipriai slopinančios tik vieną iš rivaroksabano šalinimo kelių – CYP3A4 arba P-gp, didina rivaroksabano koncentraciją plazmoje ne taip žymiai. Pavyzdžiui, klaritromicinas (po 500 mg du kartus per parą), kuris yra laikomas stipriu CYP3A4 inhibitoriumi ir vidutinio stiprumo P-gp inhibitoriumi, lėmė 1,5 karto vidutinės rivaroksabano AUC padidėjimą ir 1,4 karto Cmax padidėjimą. Tikėtina, kad daugumai pacientų sąveika su klaritromicinu nėra kliniškai reikšminga, tačiau ji gali būti reikšminga didelės rizikos pacientams (informaciją pacientams, kurių inkstų funkcija yra sutrikusi, žr. 4.4 skyriuje).

CYP3A4 ir P-gp vidutiniškai slopinantis eritromicinas (po 500 mg tris kartus per parą) lėmė 1,3 karto vidutinio rivaroksabano AUC ir Cmax padidėjimą. Tikėtina, kad daugumai pacientų sąveika su eritromicinu nėra kliniškai reikšminga, tačiau ji gali būti reikšminga didelės rizikos pacientams. Asmenims, kuriems buvo lengvas inkstų funkcijos sutrikimas, eritromicinas (po 500 mg tris kartus per parą) lėmė 1,8 karto vidutinio rivaroksabano AUC ir 1,6 karto Cmax padidėjimą, palyginti su asmenimis, kurių inkstų funkcija normali. Asmenims, kuriems buvo vidutinio sunkumo inkstų funkcijos sutrikimas, eritromicinas lėmė 2,0 karto vidutinio rivaroksabano AUC ir 1,6 karto Cmax padidėjimą, palyginti su asmenimis, kurių inkstų funkcija normali. Eritromicino ir inkstų funkcijos sutrikimo poveikis yra suminis (žr. 4.4 skyrių). 

Flukonazolas (400 mg vieną kartą per parą), vertinamas kaip vidutinio stiprumo CYP3A4 inhibitorius, lėmė rivaroksabano vidutinio AUC padidėjimą 1,4 karto ir vidutinės Cmax padidėjimą 1,3 karto. Tikėtina, kad daugumai pacientų sąveika su flukonazolu nėra kliniškai reikšminga, tačiau ji gali būti reikšminga didelės rizikos pacientams (informaciją pacientams, kurių inkstų funkcija sutrikusi, žr. 4.4 skyriuje). 

Klinikiniai duomenys apie dronedaroną yra riboti, todėl jo reikia vengti skirti derinyje su rivaroksabanu. 

Antikoaguliantai 
Derinyje vartojant enoksaparino (40 mg vienkartinė dozė) ir rivaroksabano (10 mg vienkartinė dozė), buvo stebimas suminis poveikis anti-Xa faktoriaus aktyvumui be jokio papildomo poveikio krešėjimo tyrimams (protrombino laikui [PL]), daliniam aktyvintam tromboplastino laikui [DATL, angl. activated partial thromboplastin time (aPTT)]). Enoksaparinas neveikė rivaroksabano farmakokinetikos. Jei pacientas derinyje gydomas bet kokiais kitais antikoaguliantais, dėl padidėjusios kraujavimo rizikos reikia imtis atsargumo priemonių (žr. 4.3 ir 4.4 skyrius). 

NVPNU ir (arba) trombocitų agregacijos inhibitoriai 
Vartojant rivaroksabano (15 mg) derinyje su 500 mg naprokseno doze, jokio kliniškai reikšmingo kraujavimo laiko pailgėjimo nenustatyta. Tačiau gali būti asmenų, kuriems farmakodinaminis poveikis yra stipriau išreikštas. 
Jokios kliniškai reikšmingos farmakokinetinės ar farmakodinaminės sąveikos nebuvo nustatyta, kai rivaroksabanas buvo derinyje vartojamas su 500 mg acetilsalicilo rūgštimi. 
Derinyje vartojant klopidogrelio (300 mg įsotinimo dozė ir po to 75 mg palaikomoji dozė) nebuvo nustatyta jokios farmakokinetinės sąveikos su rivaroksabanu (15 mg), tačiau buvo stebimas reikšmingas kraujavimo laiko pailgėjimas pacientų pogrupiui, kuris nekoreliavo su trombocitų agregacija, P-selektinu arba GPIIb / IIIa receptorių kiekiais. 
Reikia imtis atsargumo priemonių, jei pacientai derinyje gydomi NVPNU (įskaitant acetilsalicilo rūgštį) ir trombocitų agregacijos inhibitoriais, nes šie vaistiniai preparatai dažniausiai didina kraujavimo riziką (žr. 4.4 skyrių). 

SSRI / SNRI 
Kaip ir vartojant kitų antikoaguliantų, neatmetama tikimybė, kad pacientams, derinyje vartojantiems SSRI arba SNRI, dėl jų poveikio trombocitams, apie kurį buvo pranešta, gali padidėti kraujavimo rizika. Kai vykdant rivaroksabano klinikinę programą derinyje buvo vartojama minėtų vaistinių preparatų, visose gydymo grupėse nustatyti didesni sunkaus ir nesunkaus kliniškai reikšmingo kraujavimo dažnio rodikliai. 

Varfarinas 
Keičiant gydymą vitamino K antagonistu varfarinu (TNS nuo 2,0 iki 3,0) į gydymą rivaroksabanu (20 mg) arba keičiant gydymą rivaroksabanu (20 mg) į gydymą varfarinu (TNS nuo 2,0 iki 3,0), protrombino laikas / TNS (Neoplastinas) padidėjo daugiau nei iki suminės reikšmės (atskirais atvejais nustatyta TNS reikšmė iki 12), tuo tarpu kai poveikis DATL, Xa faktoriaus aktyvumo slopinimui ir endogeninio trombino potencialui (ETP) buvo suminis. 
Norint ištirti rivaroksabano farmakodinaminį poveikį gydymo keitimo metu, galima atlikti anti-Xa faktoriaus aktyvumo, PiCT ir Heptest tyrimus, kadangi varfarinas šių tyrimų neveikia. Ketvirtą parą po paskutinės varfarino dozės pavartojimo visi tyrimai (įskaitant protrombino laiką, DATL, Xa faktoriaus aktyvumo slopinimą ir ETP) rodė tik rivaroksabano poveikį. 
Norint ištirti varfarino farmakodinaminį poveikį gydymo keitimo metu, galima atlikti TNS tyrimą, esant mažiausiai rivaroksabano koncentracijai (Ctrough) (praėjus 24 valandoms po paskutinio rivaroksabano pavartojimo), nes šiuo laiku tyrimas bus mažiausiai paveiktas rivaroksabano. Farmakokinetinės varfarino ir rivaroksabano sąveikos nustatyta nebuvo. 

CYP3A4 induktoriai 
Rivaroksabano vartojant derinyje su stipriu CYP3A4 induktoriumi rifampicinu, nustatytas maždaug 50 % rivaroksabano vidutinio AUC sumažėjimas ir kartu – farmakodinaminių poveikių sumažėjimas. Rivaroksabano vartojant derinyje su kitais stipriais CYP3A4 induktoriais (pvz., fenitoinu, karbamazepinu, fenobarbitaliu arba paprastųjų jonažolių [Hypericum perforatum] vaistiniais preparatais), gali sumažėti rivaroksabano koncentracija plazmoje. Taigi reikia vengti derinyje skirti stipriai veikiančių CYP3A4 induktorių, nebent pacientas yra atidžiai stebimas dėl trombozės požymių ir simptomų. 

Kitas derinyje skiriamas gydymas 
Vartojant rivaroksabano derinyje su midazolamu (CYP3A4 substratas), digoksinu (P-gp substratas), atorvastatinu (CYP3A4 ir P-gp substratas) ar omeprazolu (protonų siurblio inhibitorius), kliniškai reikšmingos farmakokinetinės arba farmakodinaminės sąveikos nustatyta nebuvo. Rivaroksabanas neslopina ir neindukuoja svarbiausių CYP izoformų, tokių kaip CYP3A4. 

Laboratoriniai rodmenys 
Kaip ir galima tikėtis, rivaroksabano veikimo mechanizmas paveikia krešėjimo parametrus (pvz., protrombino laiką [PL], dalinį aktyvintą tromboplastino laiką [DATL], HepTest) (žr. 5.1 skyrių).

4.6	Vaisingumas, nėštumo ir žindymo laikotarpis

Nėštumas 
Rivaroksabano saugumas ir veiksmingumas nėščioms moterims neištirti. Su gyvūnais atlikti tyrimai parodė toksinį poveikį reprodukcijai (žr. 5.3 skyrių). Dėl galimo toksinio poveikio reprodukcijai, būdingos kraujavimo rizikos ir patvirtinto rivaroksabano prasiskverbimo per placentą Rivaroxaban TevaPharm negalima vartoti nėštumo metu (žr. 4.3 skyrių). 
Vaisingo amžiaus moterys turi vengti pastoti gydymo rivaroksabanu metu. 

Žindymas 
Rivaroksabano saugumas ir veiksmingumas žindyvėms neištirti. Tyrimų su gyvūnais duomenys rodo, kad rivaroksabanas išsiskiria į gydytų moterų pieną. Todėl Rivaroxaban TevaPharm negalima vartoti žindymo metu (žr. 4.3 skyrių). Reikia nuspręsti, ar nutraukti žindymą, ar nutraukti / susilaikyti nuo gydymo vaistiniu preparatu. 

Vaisingumas 
Rivaroksabano poveikį vaisingumui įvertinančių specifinių tyrimų su žmonėmis neatlikta. Žiurkių patelių ir patinų vaisingumo tyrime poveikio nebuvo nustatyta (žr. 5.3 skyrių).

4.7	Poveikis gebėjimui vairuoti ir valdyti mechanizmus

Rivaroxaban TevaPharm gebėjimą vairuoti ir valdyti mechanizmus veikia silpnai. Buvo gauta pranešimų apie šias nepageidaujamas reakcijas: apalpimą (sinkopę) (dažnis: nedažnas) ir svaigulį (dažnis: dažnas) (žr. 4.8 skyrių). Pacientams, kuriems pasireiškia šios nepageidaujamos reakcijos, neturi vairuoti ir valdyti mechanizmų.

4.8	Nepageidaujamas poveikis

Saugumo duomenų santrauka 
Rivaroksabano saugumas buvo tiriamas trylikoje pagrindinių III fazės tyrimų (žr. 1 lentelėje).

Iš viso devyniolikoje III fazės tyrimų dalyvavo 69 608 suaugę pacientai, ir dviejuose II fazės tyrimuose bei dviejuose III fazės tyrimuose dalyvavo 488 vaikai, vartojusių rivaroksabano.

1 lentelė. Tirtų pacientų skaičius, bendra paros dozė ir ilgiausia gydymo trukmė III fazės tyrimuose su suaugusiaisiais ir vaikais
	Indikacija
	Pacientų skaičius*
	Bendra paros dozė
	Ilgiausia gydymo trukmė

	Venų tromboembolijos (VTE) profilaktika suaugusiems pacientams, kuriems atliekama planinė klubo arba kelio sąnario pakeitimo operacija
	6 097
	10 mg
	39 paros

	Venų tromboembolijos (VTE) profilaktika vidaus ligomis
sergantiems pacientams
	3 997
	10 mg
	39 paros

	Giliųjų venų trombozės (GVT), plaučių embolijos (PE) gydymas ir pasikartojimo profilaktika
	6 790
	1-21 para: 30 mg
22 para ir vėliau: 20 mg
Ne anksčiau kaip po 6 mėnesių: 10 mg arba 20 mg
	21 mėnuo

	VTE gydymas ir VTE pasikartojimo profilaktika išnešiotiems naujagimiams ir jaunesniems kaip 18 metų vaikams, kuriems pradėtas standartinis gydymas antikoaguliantais
	329
	Pagal kūno svorį koreguota dozė, kad būtų pasiekta panaši ekspozicija, kaip ir suaugusiesiems, vieną kartą per parą vartojantiems 20 mg rivaroksabano nuo GVT
	12 mėnesių

	Insulto ir sisteminės embolijos profilaktika pacientams, kuriems yra su vožtuvų liga nesusijęs prieširdžių virpėjimas
	7 750
	20 mg
	41 mėnuo

	Aterotrombozinių reiškinių profilaktika pacientams, patyrusiems ūminį koronarinį sindromą (ŪKS) 
	10 225
	Atitinkamai 5 mg arba 10 mg, derinyje vartojant acetilsalicilo rūgšties, arba acetilsalicilo rūgšties ir klopidogrelio arba tiklopidino
	31 mėnuo

	Aterotrombozinių reiškinių profilaktika pacientams, sergantiems VAL ir (arba) PAL
	18 244
	5 mg, derinant su acetilsalicilo rūgštimi, arba vartojant vien 10 mg rivaroksabano
	47 mėnesiai

	
	3,256**
	5 mg, derinant su acetilsalicilo rūgštimi
	42 mėnesiai


*	Pacientai, pavartoję mažiausiai vieną rivaroksabano dozę 
**	Tyrimo VOYAGER PAD duomenys

Rivaroksabano vartojusiems pacientams dažniausiai nustatyta nepageidaujama reakcija buvo kraujavimas (žr. 4.4 skyrių ir toliau pateiktą „Atrinktų nepageidaujamų reakcijų apibūdinimą“) (2 lentelė). Dažniausiai nustatyti kraujavimo reiškiniai buvo kraujavimas iš nosies (4,5 %) ir kraujavimas iš virškinimo trakto (3,8 %). 




2 lentelė. Kraujavimo* ir anemijos reiškinių dažniai, nustatyti rivaroksabaną vartojusiems suaugusiems pacientams ir vaikams, dalyvavusiems užbaigtuose III fazės tyrimuose
	Indikacija
	Bet koks kraujavimas
	Anemija

	Venų tromboembolijos (VTE) profilaktika suaugusiems pacientams, kuriems atliekamos planinės klubo arba kelio sąnario pakeitimo operacijos
	6,8 % pacientų
	5,9 % pacientų

	Venų tromboembolijos (VTE) profilaktika vidaus ligomis sergantiems pacientams
	12,6 % pacientų
	2,1 % pacientų

	Giliųjų venų trombozės (GVT), plaučių embolijos (PE) gydymas ir pasikartojimo profilaktika
	23 % pacientų
	1,6 % pacientų

	[bookmark: _Hlk97197399]Venų tromboembolijos (VTE) gydymas ir pasikartojimo profilaktika išnešiotiems naujagimiams ir jaunesniems kaip 18 metų vaikams, kuriems pradėtas standartinis gydymas antikoaguliantais
	39,5% pacientų
	4,6% pacientų

	Insulto ir sisteminės embolijos profilaktika pacientams, kuriems yra su vožtuvų liga nesusijęs prieširdžių virpėjimas
	28 atvejai 100-ui paciento metų
	2,5 atvejo 100-ui paciento metų

	Aterotrombozinių reiškinių profilaktika pacientams, patyrusiems ŪKS
	22 atvejai 100-ui paciento metų
	1,4 atvejo 100-ui paciento metų

	Aterotrombozinių reiškinių profilaktika pacientams, sergantiems VAL ir (arba) PAL
	6,7 atvejo 100-ui paciento metų
	0,15 atvejo 100-ui paciento metų**

	
	8,38 atvejo 100-ui paciento metų#
	0,74 atvejo 100-ui paciento metų***#


* Surinkti duomenys apie visus kraujavimo reiškinius, nustatytus visų rivaroksabano tyrimų metu, apie šiuos reiškinius pranešta ir jie įvertinti. 
** Tyrimo COMPASS metu, taikant selektyvų nepageidaujamų reiškinių duomenų rinkimo metodą, nustatytas mažas anemijos dažnis. 
***Buvo taikomas selektyvus nepageidaujamų reiškinių duomenų rinkimo metodas.
#	Tyrimo VOYAGER PAD duomenys.

Nepageidaujamų reakcijų santrauka lentelėje 
Rivaroksabano vartojimo metu nustatytų nepageidaujamų reakcijų dažniai suaugusiesiems ir vaikų populiacijai apibendrinti pagal organų sistemų klases (taikant MedDRA terminologiją) ir dažnį toliau pateiktoje 3 lentelėje. 

Nepageidaujamo poveikio dažnis apibūdinamas taip: labai dažnas (≥1/10); dažnas (nuo ≥1/100 iki <1/10); nedažnas (nuo ≥1/1 000 iki <1/100); retas (nuo ≥1/10 000 iki <1/1 000); labai retas (<1/10 000); dažnis nežinomas (negali būti apskaičiuotas pagal turimus duomenis). 

3 lentelė. Visos nepageidaujamos reakcijos, apie kurias pranešta III fazės klinikiniuose tyrimuose suaugusiųjų arba po vaistinio preparato pateikimo į rinką* ir dviejuose II fazės bei dviejuose III fazės vaikų klinikiniuose tyrimuose 

	Dažnas
	Nedažnas
	Retas
	Labai retas
	Dažnis nežinomas

	Kraujo ir limfinės sistemos sutrikimai

	Anemija (įskaitant atitinkamus laboratorinius parametrus)
	Trombocitozė (įskaitant padidėjusį trombocitų skaičių)A, trombocitopenija
	
	
	

	Imuninės sistemos sutrikimai

	
	Alerginė reakcija, alerginis dermatitas, angioneurozinė edema ir alerginė edema
	
	Anafilaksinės reakcijos, įskaitant anafilaksinį šoką 
	

	Nervų sistemos sutrikimai

	Svaigulys, galvos skausmas 
	Intracerebrinis ir intrakranijinis kraujavimas, apalpimas (sinkopė) 
	
	
	

	Akių sutrikimai

	Kraujavimas į akį (įskaitant junginės kraujosruvas)
	
	
	
	

	Širdies sutrikimai

	
	Tachikardija
	
	
	

	Kraujagyslių sutrikimai

	Hipotenzija, hematoma
	
	
	
	

	Kvėpavimo sistemos, krūtinės ląstos ir tarpuplaučio sutrikimai

	Kraujavimas iš nosies, atsikosėjimas krauju
	
	
	Eozinofilinė pneumonija
	

	Virškinimo trakto sutrikimai

	Kraujavimas iš dantenų, kraujavimas iš virškinimo trakto (įskaitant kraujavimą iš tiesiosios žarnos), virškinimo trakto ir pilvo skausmai, dispepsija, pykinimas, vidurių užkietėjimasA, viduriavimas, vėmimasA
	Burnos džiūvimas
	
	
	

	Kepenų, tulžies pūslės ir latakų sutrikimai

	Padidėjęs transaminazių aktyvumas
	Sutrikusi kepenų funkcija, padidėjęs bilirubino kiekis, padidėjęs šarminės fosfatazės aktyvumas kraujyjeA, padidėjęs GGT aktyvumasA
	Gelta, padidėjęs konjuguoto bilirubino kiekis (kartu gali padidėti arba nepadidėti ALT), cholestazė, hepatitas (įskaitant kepenų ląstelių pažeidimą)
	
	

	Odos ir poodinio audinio sutrikimai

	Niežėjimas (įskaitant nedažnus generalizuoto niežėjimo atvejus), išbėrimas, ekchimozė, kraujavimas į odą ir po oda
	Dilgėlinė 
	
	Stivenso-Džonsono (angl. Stevens-Johnson) sindromas ir (arba) toksinė epidermio nekrolizė, DRESS sindromas 
	

	Skeleto, raumenų ir jungiamojo audinio sutrikimai

	Galūnių skausmasA
	Hemartrozė
	Kraujavimas į raumenis
	
	Suspaudimo sindromas dėl kraujavimo

	Inkstų ir šlapimo takų sutrikimai

	Kraujavimas iš urogenitalinio trakto (įskaitant hematuriją ir menoragijąB), sutrikusi inkstų funkcija (įskaitant padidėjusį kreatinino kiekį kraujyje, padidėjusį šlapalo kiekį kraujyje)
	
	
	
	Inkstų nepakankamumas ir (arba) ūminis inkstų nepakankamumas dėl kraujavimo, kurio užtenka hipoperfuzijai sukelti, su antikoaguliantais susijusi nefropatija 

	Bendrieji sutrikimai ir vartojimo vietos pažeidimai

	KarščiavimasA, periferinė edema, sumažėjusi bendra jėga ir energija (įskaitant nuovargį, asteniją)
	Bloga savijauta (įskaitant negalavimą) 
	Lokali edema (patinimas)A
	
	

	Tyrimai

	
	Padidėjęs LDH aktyvumasA, padidėjęs lipazės aktyvumasA, padidėjęs amilazės aktyvumasA
	
	
	

	Sužalojimai, apsinuodijimai ir procedūrų komplikacijos

	Kraujavimas po procedūros (įskaitant pooperacinę anemiją ir kraujavimą iš žaizdos), kontūzija, sekrecija iš žaizdosA
	
	Kraujagyslių
pseudoaneurizmaC
	
	


A  stebėta taikant VTE profilaktiką suaugusiems pacientams, atliekant planines klubo arba kelio sąnario pakeitimo operacijas; 
B  stebėtas kaip labai dažnas nepageidaujamas poveikis, gydant GVT, PE ir taikant šių sutrikimų pasikartojimo profilaktiką jaunesnėms nei 55 metų amžiaus moterims; 
C  stebėtas kaip nedažnas nepageidaujamas poveikis, taikant aterotrombozinių reiškinių profilaktiką pacientams, patyrusiems ŪKS (po perkutaninės koronarinės intervencijos). 
* Buvo taikomas iš anksto numatytas selektyvus nepageidaujamų reiškinių rinkimo metodas pasirinktuose III fazės tyrimuose. Po šių tyrimų nepageidaujamų reakcijų dažnis nepadidėjo ir naujų nepageidaujamų vaisto reakcijų nenustatyta.

Atrinktų nepageidaujamų reakcijų apibūdinimas 
Dėl farmakologinio veikimo mechanizmo Rivaroxaban TevaPharm vartojimas gali būti susijęs su padidėjusia slapto ar reikšmingo kraujavimo rizika iš bet kurio audinio ar organo, todėl gali pasireikšti pohemoraginė anemija. Požymiai, simptomai ir sunkumas (įskaitant mirties atvejus) yra skirtingi ir priklauso nuo vietos ir kraujavimo intensyvumo ir (arba) anemijos laipsnio (žr. 4.9 skyrių „Gydymas esant kraujavimui“). Klinikinių tyrimų metu kraujavimai iš gleivinių (t. y. iš nosies, dantenų, virškinimo trakto, lyties organų ir šlapimo takų, įskaitant nenormalų kraujavimą iš makšties arba gausų menstruacinį kraujavimą) ir anemija dažniau buvo pastebėti taikant ilgalaikį gydymą rivaroksabanu, palyginti su gydymu VKA. Taigi, papildant adekvatų klinikinį stebėjimą, slaptam kraujavimui nustatyti ir kliniškaireikšmingam kraujavimui įvertinti gali būti naudingi hemoglobino ir (arba) hematokrito laboratoriniai tyrimai, kurie laikomi tam tinkamais. Kraujavimo rizika gali būti padidėjusi tam tikroms pacientų grupėms, pvz., tiems pacientams, kurie serga nekontroliuojama sunkia arterine hipertenzija ir (arba) derinyje gydomi kitais vaistiniais preparatais, kurie paveikia hemostazę (žr. 4.4 skyriuje „Kraujavimo rizika“). Menstruacinis kraujavimas gali būti intensyvesnis ir (arba) trukti ilgiau. 
Kraujavimo komplikacijos gali pasireikšti silpnumu, blyškumu, svaiguliu, galvos skausmu ar nepaaiškinamu tinimu, dusuliu ir nepaaiškinamu šoku. Kai kuriais atvejais, kaip anemijos pasekmė, stebėti širdies išemijos simptomai, pvz., krūtinės skausmas arba krūtinės angina. 
Pranešta apie žinomas antrines sunkaus kraujavimo komplikacijas, pvz., suspaudimo sindromą ir inkstų nepakankamumą dėl hipoperfuzijos, ar su antikoaguliantais susijusią nefropatiją vartojant rivaroksabano. Todėl reikia turėti omenyje kraujavimo galimybę, įvertinant bet kokiais antikoaguliantais gydomo paciento būklę.

Pranešimas apie įtariamas nepageidaujamas reakcijas
Svarbu pranešti apie įtariamas nepageidaujamas reakcijas, pastebėtas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros ar farmacijos specialistai turi pranešti apie bet kokias įtariamas nepageidaujamas reakcijas, užpildę ir pateikę pranešimo formą Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais.

4.9	Perdozavimas

Pranešta apie retus perdozavimo iki 1960 mg atvejus suaugusiems pacientams. Perdozavimo atveju pacientą reikia atidžiai stebėti dėl kraujavimo komplikacijų arba kitų nepageidaujamų reakcijų (žr. skyrių „Kraujavimo gydymas“). Tikėtina, kad dėl ribotos absorbcijos, vartojant 50 mg ir didesnes už gydomąsias rivaroksabano dozes, pasiekiama didžiausia vidutinė ekspozicija plazmoje, kuri, toliau didinant dozę suaugusiems pacientams nedidėja.
Vartojimui yra specifinis neutralizuojantis vaistinis preparatas (andeksanetas alfa), rivaroksabano farmakodinaminio poveikio antagonistas (žiūrėti andeksaneto alfa preparato charakteristikų santrauką). 
Galima apsvarstyti aktyvintosios anglies skyrimą, taip sumažinant absorbciją po rivaroksabano perdozavimo. 

Kraujavimo gydymas
Jei pacientui, vartojančiam rivaroksabano, pasireiškė kraujavimo komplikacija, reikia atidėti kitą rivaroksabano dozę arba nutraukti gydymą. Rivaroksabano pusinis eliminacijos laikas yra maždaug nuo 5 iki 13 valandų (žr. 5.2 skyrių). Gydymas turi būti individualus, atsižvelgiant į kraujavimo sunkumą ir vietą. Kai reikia, galima skirti atitinkamą simptominį gydymą, pvz., mechaninę kompresiją (pvz., stipriai kraujuojant iš nosies), chirurginę hemostazę taikant kraujavimo kontrolės procedūras, skysčių papildymą ir hemodinamikos palaikymą, kraujo preparatų (eritrocitų masės ar šviežiai šaldytos plazmos, atsižvelgiant į tai, ar su kraujavimu yra susijusi anemija, ar koagulopatija) ar trombocitų transfuziją. 
Jei kraujavimo negalima reguliuoti anksčiau paminėtomis priemonėmis, reikia spręsti dėl specifinio Xa faktoriaus inhibitoriaus neutralizuojančio vaistinio preparato (andeksaneto alfa), kuris yra rivaroksabano farmakodinaminio poveikio antagonistas, ar specifinio prokoaguliacinio vaistinio preparato, pvz., protrombino komplekso koncentrato (PKK), aktyvuoto protrombino komplekso koncentrato (APKK) ar rekombinantinio VIIa faktoriaus (r-FVIIa) skyrimo. 
Ši rekomendacija taip pat yra paremta ribotais neklinikiniais duomenimis. Reikia iš naujo apsvarstyti rekombinantinio VIIa faktoriaus dozės parinkimą ir titruoti, atsižvelgiant į tai, kaip gerės kraujavimo rodikliai. Atsižvelgiant į vietines galimybes, sunkaus kraujavimo atvejais reikia spręsti dėl gydytojo hematologo konsultacijos poreikio (žr. 5.1 skyrių). 

[bookmark: _Hlk97197823]Nemanoma, kad protamino sulfatas ir vitaminas K turėtų poveikį rivaroksabano antikoaguliaciniam aktyvumui. Patirtis, skiriant traneksamo rūgšties, yra ribota, o patirties, skiriant aminokaprono rūgšties ir aprotinino rivaroksabano vartojantiems suaugusiesiems, nėra. Patirties, skiriant šias medžiagas rivaroksabano vartojantiems vaikams, nėra. Nei mokslinio naudos patvirtinimo, nei patirties, skiriant sisteminio hemostatiko desmopresino rivaroksabanu gydomiems pacientams, nėra. Daug rivaroksabano prisijungia prie plazmos baltymų, todėl manoma, kad dializės metu jo nepasišalina.


5.	FARMAKOLOGINĖS SAVYBĖS

5.1 	Farmakodinaminės savybės

Farmakoterapinė grupė – antitromboziniai vaistiniai preparatai, tiesioginiai Xa faktoriaus inhibitoriai, ATC kodas – B01AF01. 

Veikimo mechanizmas 
Rivaroksabanas yra labai selektyvus tiesioginis Xa faktoriaus inhibitorius, biologiškai pasisavinamas vartojant per burną. Xa faktoriaus slopinimas sutrikdo vidinį ir išorinį kraujo krešėjimo kaskados kelią, slopindamas trombino gamybą ir trombų susidarymą. Rivaroksabanas neslopina trombino (aktyvuotas II faktorius), o jo poveikis trombocitams nebuvo nustatytas. 

Farmakodinaminis poveikis 
Žmonėms nustatytas nuo dozės priklausomas Xa faktoriaus slopinimas. Protrombino laiką (PL) rivaroksabanas veikia priklausomai nuo dozės, stipriai koreliuojant su plazmos koncentracija (r vertė lygi 0,98), jei tyrimui naudojamas Neoplastinas. Naudojant kitus reagentus, gaunami skirtingi rezultatai. PL nuskaitymas turi būti atliekamas per keletą sekundžių, nes TNS yra kalibruotas ir pritaikytas kumarinams ir jo negalima naudoti jokiems kitiems antikoaguliantams. 
Klinikinės farmakologijos tyrime, kuriame suaugusiems sveikiems tiriamiesiems (n = 22) stebėtas rivaroksabano farmakodinaminio poveikio panaikinimas, buvo įvertintas dviejų skirtingų PKK, t. y. 3 -jų faktorių PKK (II, IX ir X faktorių) ir 4-ių faktorių PKK (II, VII, IX ir X faktorių), vienkartinės dozės (50 TV/kg) poveikis. 3-jų faktorių PKK sumažino Neoplastin protrombino laiko (PL) vidurkį apytikriai viena sekunde per 30 minučių, lyginant su 3,5 s sumažėjimu, stebėtu vartojant 4-faktorių PKK. Vis dėlto 3-jų faktorių PKK pasižymėjo didesniu ir greitesniu poveikiu bendram atvirkštiniam endogeninio trombino susidarymui negu 4-ių faktorių PKK (žr. 4.9 skyrių).
Dalinis aktyvintas tromboplastino laikas (DATL) ir Hep test pailgėja taip pat priklausomai nuo dozės, tačiau jie nerekomenduojami vertinant rivaroksabano farmakodinamiką. Įprastinėmis klinikinėmis sąlygomis gydant rivaroksabanu nereikia stebėti koaguliacijos parametrų. Tačiau, esant klinikinėmsindikacijoms, rivaroksabano koncentraciją galima įvertinti atlikus kalibruotą kiekybinį anti-Xa faktoriaus tyrimą (žr. 5.2 skyrių).

Pacientams, kuriems rivaroksabano skiriama GVT bei PE gydymui ir pasikartojimo profilaktikai, vartojant po 15 mg rivaroksabano 2 kartus per parą, praėjus 2-4 valandoms po tabletės pavartojimo (t. y. didžiausio poveikio metu), 5/95 procentilių PL (Neoplastinas) svyravo nuo 17 iki 32 sekundžių, o vartojant 20 mg rivaroksabano vieną kartą per parą – nuo 15 iki 30 sekundžių. Vartojant po 15 mg 2 kartus per parą, praėjus 8-16 val. po tabletės išgėrimo 5/95 procentilių svyravo nuo 14 iki 24 s, išgėrus 20 mg vieną kartą per parą praėjus 18-30 val. po tabletės išgėrimo svyravo nuo 13 iki 20 s. 
Pacientams, kuriems yra su vožtuvų liga nesusijęs prieširdžių virpėjimas ir rivaroksabano skiriama insulto ir sisteminės embolijos profilaktikai, 5/95 procentilių PL (Neoplastinas), praėjus 1-4 valandoms po tabletės pavartojimo (t. y. didžiausio poveikio metu), vartojant 20 mg rivaroksabano vieną kartą per parą, buvo nuo 14 iki 40 sekundžių, o esant vidutinio sunkumo inkstų funkcijos sutrikimui ir vartojant 15 mg rivaroksabano vieną kartą per parą – nuo 10 iki 50 sekundžių. Sumažėjus koncentracijai (praėjus 16-36 valandoms po tabletės pavartojimo), 5/95 procentilių, vartojant 20 mg vieną kartą per parą, svyravo nuo 12 iki 26 sekundžių, o esant vidutinio sunkumo inkstų funkcijos sutrikimui ir vartojant 15 mg vieną kartą per parą – nuo 12 iki 26 sekundžių. 
Klinikinės farmakologijos tyrime, kuriame suaugusiems sveikiems tiriamiesiems (n = 22) stebėtas rivaroksabano farmakodinaminio poveikio panaikinimas, buvo įvertintas dviejų skirtingų PKK, t. y. 3 faktorių PKK (II, IX ir X faktorių) ir 4 faktorių PKK (II, VII, IX ir X faktorių), vienkartinės dozės (50 TV/kg) poveikis. 3-jų faktorių PKK sumažino Neoplastino PL vidurkį apytikriai viena sekunde per 30 minučių, lyginant su 3,5 s sumažėjimu, stebėtu vartojant 4-faktorių PKK. Vis dėlto 3-jų faktorių PKK pasižymėjo didesniu ir greitesniu poveikiu bendram atvirkštiniam endogeninio trombino susidarymui negu 4-ių faktorių PKK (žr. 4.9 skyrių)
Dalinis aktyvintas tromboplastino laikas (DATL) ir HepTest pailgėja taip pat priklausomai nuo dozės, tačiau jie nerekomenduojami vertinant rivaroksabano farmakodinaminį poveikį. Įprastinėmis klinikinėmis sąlygomis gydant rivaroksabanu nereikia stebėti koaguliacijos parametrų. Tačiau, esant klinikinėms indikacijoms, rivaroksabano koncentraciją galima įvertinti atlikus kalibruotą kiekybinį anti-Xa faktoriaus tyrimą (žr. 5.2 skyrių). 

Klinikinis veiksmingumas ir saugumas 

ŪKS
Rivaroksabano klinikinė programa buvo sukurta siekiant įrodyti rivaroksabano veiksmingumą mirties nuo širdies ir kraujagyslių ligų, miokardo infarkto (MI) ar insulto profilaktikai tiriamiesiems, kurie neseniai patyrė ŪKS (miokardo infarktą su ST segmento pakilimu [STEMI], miokardo infarktą be ST segmento pakilimo [NSTEMI] arba nestabilią krūtinės anginą [NKA]). Pagrindinio dvigubai koduoto ATLAS ŪKS 2 TIMI 51 tyrimo metu 15 526 pacientai buvo atsitiktinai suskirstyti santykiu 1:1:1, priskiriant juos vienai iš trijų gydymo grupių: kur rivaroksabanas geriamas po 2,5 mg 2 kartus per parą, po 5 mg 2 kartus per parą arba placebas 2 kartus per parą, kartu vartojant ASR arba ASR su tienopiridinu (klopidogreliu ar tiklopidinu). ŪKS patyrę pacientai, jaunesni kaip 55 metų, arba sirgo cukriniu diabetu, arba buvo patyrę MI. Vidutinė gydymo trukmė buvo 13 mėnesių, bendra gydymo trukmė – beveik 3 metai. 93,2 % pacientų kartu vartojo ASR ir tienopiridiną, o 6,8 % pacientų – tik ASR. Tarp pacientų, kuriems buvo skirtas dvigubas antitrombozinis gydymas, 98,8 % vartojo klopidogrelį, 0,9 % – tiklopidiną ir 0,3 % – prazugrelį. Pirmąją rivaroksabano dozę pacientai pavartojo praėjus mažiausiai 24 valandoms ir daugiausiai 7 paroms (vidutiniškai 4,7 paroms) po hospitalizavimo, tačiau, stabilizavus ŪKS reiškinius (įskaitant revaskuliarizacijos procedūras) ir kai įprastai nutraukiamas parenterinis antikoaguliacinis gydymas, rivaroksabanas buvo skiriamas kuo anksčiau.

Abu dozavimo režimai – ir po 2,5 mg rivaroksabano du kartus per parą, ir po 5 mg du kartus parą – buvo veiksmingi mažinant širdies ir kraujagyslių reiškinių dažnį standartinio antitrombocitinio gydymo fone. Vartojant po 2,5 mg du kartus per parą, sumažėjo mirtingumas, ir buvo įrodyta, kad mažesnė dozė sukelia mažesnę kraujavimo riziką, todėl aterotrombozinių reiškinių profilaktikai suaugusiems pacientams, patyrusiems ūminį koronarinį sindromą (ŪKS) su padidėjusiais kardiologinių žymenų rodikliais, rekomenduojama vartoti po 2,5mg rivaroksabano du kartus per parą kartu su acetilsalicilo rūgštimi arba kartu su ASR ir klopidogreliu ar tiklopidinu.

Palyginti su placebu, rivaroksabanas reikšmingai sumažino pirminę sudėtinę vertinamąją baigtį, kurią sudarė mirtys nuo širdies ir kraujagyslių ligų, MI arba insultai. Naudingą poveikį lėmė mirčių nuo širdies ir kraujagyslių ligų ir MI skaičiaus sumažėjimas, šis poveikis pasireiškė anksti ir tęsėsi visa gydymo laikotarpį, esant pastoviam gydymo efektui (žr. 4 lentelę ir 1 paveikslą). Be to, reikšmingai sumažėjo pirmoji antrinė vertinamoji baigtis (mirtys dėl bet kokios priežasties, MI ar insultas). Papildoma retrospektyvinė analizė parodė, kad, palyginti su placebu, nominaliai reikšmingai sumažėjo stento trombozių dažnio rodiklis (žr. 4 lentelę). Pagrindinių saugumo baigčių (sunkaus kraujavimo reiškinių, nesusijusių su vainikinės arterijos šuntavimo operacija, taikant trombolizę po miokardo infarkto [ne CABG (angl. non-coronary artery bypass graft) TIMI (angl. Thrombolysis In Myocardial Infarction)]) dažnio rodiklis rivaroksabanu gydomiems pacientams buvo didesnis nei gavusiems placebą (žr. 6 lentelę). Vis tik mirtinų kraujavimo reiškinių, hipotenzijos, kurią reikėjo gydyti intraveniniais inotropiniais preparatais, ir chirurginės intervencijos, kuri taikyta dėl besitęsiančio kraujavimo, dažnio rodikliai rivaroksabano ir placebo vartojusiems tiriamiesiems buvo panašūs.

5 lentelėje pateikti veiksmingumo rezultatai, gydant pacientus, kuriems atliekama perkutaninė koronarinė intervencija (PKI). Šiame PKI pacientų pogrupyje saugumo rezultatai buvo panašūs į bendrus saugumo rezultatus.
Insulto / PSIP anksčiau nepatyrę pacientai, kuriems buvo padidėję biologiniai žymenys (troponinas arba CK-MB), sudarė 80 % tyrimo populiacijos. Šios pacientų grupės rezultatai irgi atitiko bendrus veiksmingumo ir saugumo rezultatus.

4 lentelė. Veiksmingumo rezultatai, gauti III fazės ATLAS ŪKS 2 TIMI 51 tyrimo metu
	Tyrimo populiacija
	Pacientai, kurie neseniai patyrė ūminį koronarinį sindromą a)

	Gydymo dozė
	Rivaroksabanas po 2,5 mg du kartus per parą, N = 5114
n (%)
Rizikos santykis (RS) (95 % PI)
p-reikšmė b) 
	Placebas 
N=5113 
n (%) 

	Mirtis nuo širdies ir kraujagyslių ligų,
miokardo infarktas arba insultas
	313 (6,1 %)
0,84 (0,72, 0,97) p = 0,020*
	376 (7,4%) 

	Mirtis dėl bet kokios priežasties,
miokardo infarktas arba insultas
	320 (6,3 %)
0,83 (0.72, 0.97) p = 0,016*
	386 (7,5%) 

	Mirtis nuo širdies ir kraujagyslių ligų
	94 (1,8%)
0,66 (0,51, 0,86) p = 0,002**
	143 (2,8%) 

	Mirtis dėl bet kokios priežasties
	103 (2,0%)
0,68 (0,53, 0,87) p = 0,002**
	153 (3,0%) 

	Miokardo infarktas
	205 (4,0%)
0,90 (0,75, 1,09) p = 0,270
	229 (4,5%) 

	Insultas
	46 (0,9%)
1,13 (0,74, 1,73) p = 0,562
	41 (0,8%) 

	Stento trombozė
	61 (1,2%)
0,70 (0,51, 0,97) p = 0,033**
	87 (1,7%) 



a) modifikuota ketinta gydyti tiriamoji grupė (visa tiriamoji grupė, ketinta gydyti dėl stento trombozės)
b) vs placebas; Log-Rank p vertė
* statistiškai viršijantis
** nominaliai reikšmingas

5 lentelė. Veiksmingumo rezultatai, gauti III fazės ATLAS ŪKS 2 TIMI 51 tyrimo metu
pacientams, kuriems atliekama PKI
	Study population 
	Neseniai ūminį koronarinį sindromą patyrę pacientai, kuriems taikoma PKI a)

	Treatment dose 
	Rivaroxaban 2,5 mg, du kartus per parą, N=3114 
n (%)
Rizikos santykis (RS) (95 % PI) 
p-reikšmė b)
	Placebas N=3096 
n (%) 

	Mirtis nuo širdies ir kraujagyslių ligų, miokardo infarktas arba insultas
	153 (4,9%) 
0,94 (0,75, 1.17) p = 0,572 
	165 (5,3%) 

	Mirtis nuo širdies ir kraujagyslių ligų
	24 (0,8%) 
0,54 (0,33, 0,89) p = 0,013** 
	45 (1,5%) 

	Mirtis dėl bet kokios priežasties
	31 (1,0%) 
0,64 (0,41, 1,01) p = 0,053 
	49 (1,6%) 

	Miokardo infarktas
	115 (3,7%) 
1,03 (0,79, 1,33) p = 0,829 
	113 (3,6%) 

	Insultas
	27 (0,9%) 
1,30 (0,74, 2,31) p = 0,360 
	21 (0,7%) 

	Stento trombozė
	47 (1,5%) 
0,66 (0.46, 0,95) p = 0,026** 
	71 (2,3%) 


a) modifikuota ketinta gydyti tiriamoji grupė (visa tiriamoji grupė, ketinta gydyti dėl stento trombozės)
b) vs placebas; Log-Rank p vertė
** nominaliai reikšmingas

6 lentelė. Saugumo rezultatai, gauti III fazės ATLAS ŪKS 2 TIMI 51 tyrimo metu
	Tyrimo populiacija
	Pacientai, kurie neseniai patyrė ūminį koronarinį sindromą a) 

	Gydymo dozė
	Rivaroksabanas po 2,5 mg du kartus per parą, N = 5114
n (%)
Rizikos santykis (RS) (95 % PI)
p-reikšmėb)
	Placebas 
N=5,125 
n (%) 

	Ne CABG TIMI sunkaus kraujavimo reiškinys
	65 (1,3%) 
3,46 (2,08, 5,77) p = < 0,001* 
	19 (0,4%) 

	Mirtį sukėlęs kraujavimas
	6 (0,1%) 
0,67 (0,24, 1,89) p = 0,450 
	9 (0,2%) 

	Simptominė intrakranijinė hemoragija
	1 (0,3%) 
2,83 (1,02, 7,86) p = 0,037 
	5 (0,1%) 

	Hipotenzija, kurią reikėjo gydyti intraveniniais inotropiniais preparatais
	3 (0,1%) 
	3 (0,1%) 

	Chirurginė intervencija dėl besitęsiančio kraujavimo
	7 (0,1%) 
	9 (0,2%) 

	4 ar daugiau kraujo pakuočių perpylimas per 48 valandas
	19 (0,4%) 
	6 (0,1%) 


a) saugumo populiacija, taikytas gydymas
b) vs placebas; Log-Rank p vertė
* statistiškai reikšmingas

1 paveikslas. Laikas iki pirminių vertinamųjų baigčių (mirties nuo širdies ir kraujagyslių ligų, miokardo infarkto arba insulto) pirmojo pasireiškimo

IŠL ir (arba) PAL
III fazės tyrimas COMPASS (27 395 pacientai, 78,0 % vyrų, 22,0 % moterų) parodė rivaroksabano veiksmingumą ir saugumą, vaistinį preparatą vartojant VAL arba simptomine PAL sergančių pacientų, kuriems buvo didelė išeminių reiškinių rizika, sudėtinei mirties nuo širdies ir kraujagyslių ligų, MI arba insulto profilaktikai. Pacientai buvo stebimi vidutiniškai 23 mėnesius ir ne ilgiau kaip 3,9 metų.

Tiriamieji, kuriems nereikėjo nuolatinio gydymo protonų siurblio inhibitoriumi, atsitiktinių imčių būdu buvo atrinkti vartoti pantoprazolą arba placebą. Po to visi pacientai atsitiktinių imčių būdu santykiu 1:1:1 buvo atrinkti vartoti po 2,5 mg rivaroksabano du kartus per parą / ASR 100 mg vieną kartą per parą, po 5 mg rivaroksabano du kartus per parą arba vien tik ASR 100 mg vieną kartą per parą ir juos atitinkančius placebus.

VAL sergantiems pacientams buvo nustatyta kelias kraujagysles pažeidžianti VAL ir (arba) anksčiau buvo MI. Jaunesniems kaip 65 metų pacientams turėjo būti nustatyta aterosklerozė, apimanti bent du kraujagyslių baseinus, arba bent du papildomi širdies ir kraujagyslių sutrikimų rizikos veiksniai.

PAL sergantiems pacientams anksčiau buvo atliktos intervencijos, pvz., šuntavimo operacija arba perkutaninė transluminalinė angioplastika, arba galūnės ar pėdos amputacija dėl arterinių kraujagyslių ligos, arba protarpinio šlubumo su < 0,90 kulkšnies / rankos kraujospūdžio santykiu ir (arba) reikšmingos periferinių arterijų stenozės ar ankstesnės miego arterijos revaskuliarizacijos, ar ≥ 50 % besimptomės miego arterijos stenozės.

Neįtraukimo į tyrimą kriterijai buvo šie: gydymo dviem antitrombocitiniais vaistiniais preparatais arba gydymo ne ASR antitrombocitiniais preparatais ar geriamaisiais antikoaguliantais poreikis ir pacientai, kuriems yra didelė kraujavimo rizika, arba kuriems būdingas širdies nepakankamumas su < 30% išstūmimo frakcija arba III ar IV klasės širdies nepakankamumas pagal Niujorko širdies asociacijos klasifikaciją arba bet koks išeminis, nelakūninis insultas, įvykęs per 1 pastarąjį mėnesį, arba bet koks buvęs hemoraginis ar lakūninis insultas.

Rivaroksabanas 2,5 mg, vartojamas 2 kartus per parą derinant su ASR 100 mg vieną kartą per parą, buvo pranašesnis už ASR 100 mg mažinant pirminės sudėtinės vertinamosios baigties, kurią sudarė mirtis nuo širdies ir kraujagyslių ligų, MI ir insultas, atvejus (žr. 7 lentelę ir 2 paveikslą).

Pacientams, gydytiems rivaroksabanu 2,5 mg du kartus per parą derinant su ASR 100 mg vieną kartą per parą, reikšmingai padažnėjo pirminės saugumo vertinamosios baigties (sunkaus kraujavimo reiškinių pagal modifikuotą ISTH (tarptautinę trombozės ir hemostazės asociaciją – angl. International Society on Thrombosis and Haemostasis) skalę) atvejų, palyginti su pacientais, kurie vartojo ASR 100 mg vieną kartą per parą (žr. 8 lentelę).

Pirminės veiksmingumo vertinamosios baigties atžvilgiu rivaroksabanas 2,5 mg du kartus per parą kartu su ASR 100 mg vieną kartą per parą vartojimo nauda, palyginti su ASR 100 mg vieną kartą per parą vartojimo nauda, buvo RS = 0,89 (95 % PI 0,7–1,1) ≥ 75 metų pacientams (dažnis atitinkamai 6,3 % vs 7,0 %) ir RS = 0,70 (95 % PI 0,6–0,8) < 75 metų pacientams (dažnis 3,6 % vs 5,0 %).  Vertinant sunkų kraujavimą pagal modifikuotą ISTH skalę, pastebėtas rizikos padidėjimas, kurį rode RS 2,12 (95 % PI 1,5–3,0) ≥ 75 metų pacientams (5,2 % vs 2,5 %) ir RS = 1,53 (95 % PI 1,2– 1,9) < 75 metų pacientams (2,6 % vs 1,7 %).

40 mg pantoprazolo vartojimas vieną kartą per parą kartu su antitromboziniu tiriamuoju vaistiniu preparatu pacientams, kuriems nėra klinikinio protonų siurblio inhibitoriaus poreikio, neparodė jokios naudos viršutinio virškinimo trakto reiškinių (kuriuos sudaro viršutinio virškinimo trakto kraujavimas, viršutinio virškinimo trakto išopėjimas arba viršutinio virškinimo trakto obstrukcija ar perforacija) prevencijai; grupėje, kuri vartojo 40 mg pantoprazolo vieną kartą per parą, viršutinio virškinimo trakto reiškinių dažnis buvo 0,39 atvejo 100-ui pacientų metų, o grupėje, kuri vartojo placebą vieną kartą per parą – 0,44 atvejo 100-ui pacientų metų.

7 lentelė. III fazės tyrime COMPASS gauti veiksmingumo rezultatai
	Tyrimo populiacija
	Pacientai, sergantys VAL ir (arba) PAL a),

	Gydymo dozė
	Rivaroksabanas 2,5 mg du kartus per parą kartu su ASR 100 mg VKP, N=9152 
	ASR 100 mg VKP
N=9126 
	

	
	Pacientai, kuriems buvo reiškinių 
	KM % 
	Pacientai, kuriems buvo reiškiniųs 
	KM % 
	RS 
(95 % PI) 
	p-reikšmė b) 

	

	Insultas, MI arba KV mirtis 
	379 (4,1%) 
	5,20% 
	496 (5,4%) 
	7,17% 
	0,76 (0,66;0,86) 
	p = 0,00004* 

	· Insultas
	83 (0,9%) 
	1,17% 
	142 (1,6%) 
	2,23% 
	0.58 (0.44;0.76) 
	p = 0,00006 

	· MI 
	178 (1,9%) 
	2,46% 
	205 (2,2%) 
	2,94% 
	0.86 (0.70;1.05) 
	p = 0,14458 

	· KV mirtis
	160 (1,7%) 
	2,19% 
	203 (2,2%) 
	2,88% 
	0,78 (0,64;0,96) 
	p = 0,02053 

	

	Mirtis dėl bet kurios priežasties 
	313 (3,4%) 
	4,50% 
	378 (4,1%) 
	5.57% 
	0,82 (0,71;0,96) 
	

	Ūminė galūnių išemija 
	22 (0,2%) 
	0,27% 
	40 (0,4%) 
	0,60% 
	0,55 (0,32;0,92) 
	


a) ketinta gydyti (angl. intention to treat) tiriamoji grupė, pirminė analizė
b) vs ASR 100 mg; Log-Rank p vertė
* Pirminės veiksmingumo vertinamosios baigties sumažėjimas buvo statistiškai pranašesnis.
DKP: du kartus per parą; PI: pasikliautinasis intervalas; KM %: bendros dažnio rizikos įverčiai pagal Kaplano-Mejerio metodą, apskaičiuoti po 900 dienų; KV: kardiovaskulinė; MI: miokardo infarktas; VKP: vieną kartą per parą

8 lentelė. III fazės tyrimo COMPASS saugumo rezultatai
	Tyrimo populiacija 
	Pacientai, sergantys VAL ir (arba) PAL a) 

	Gydymo dozė 

	Rivaroksabanas 25 mg DKP kartu su ASR 100 mg VKP, N=9152
n (NA rizikos %)
	ASR 100 mg VKP N=9126
n (NA rizikos %)
	Rizikos santykio (95 % PI) 

p-reikšmė b)

	Sunkus kraujavimas pagal
modifikuotą ISTH skalę
	288 (3,9%)
	170 (2,5%)
	1,70 (1,40;2,05) 
p < 0,00001

	· Mirtinas kraujavimo reiškinys
	15 (0,2%)
	10 (0,2%)
	1,49 (0,67;3,33) 
p = 0,32164

	· -Simptominis kritinio organo kraujavimas (nemirtinas)
	63 (0,9%)
	49 (0,7%)
	1,28 (0,88;1,86) 
p = 0,19679

	· Operuotos vietos kraujavimas, dėl kurio prireikė pakartotinės operacijos (nemirtinas, nekritinio organo
	10 (0,1%)
	8 (0,1%)
	1,24 (0,49;3,14) 
p = 0,65119

	· Kraujavimas, dėl kurio prireikė hospitalizacijos (nemirtinas, nekritinio organo, kai neprireikė pakartotinos operacijos)
	208 (2,9%)
	109 (1,6%)
	1,91 (1,51;2,41) 
p < 0,00001

	· Su nakvyne ligoninėje
	172 (2,3%)
	90 (1,3%)
	1,91 (1,48;2,46) 
p < 0,00001

	· Be nakvynės ligoninėje 
	36 (0,5%)
	21 (0,3%)
	1,70 (0,99;2,92) 
p = 0,04983

	Sunkus kraujavimas virškinimo trakte 
	140 (2,0%)
	65 (1,1%)
	2,15 (1,60;2,89) 
p < 0,00001

	Sunkus kraujavimas į kaukolės vidų
	28 (0,4%)
	24 (0,3%)
	1,16 (0,67;2,00) 
p = 0,59858


a) ketinta gydyti tiriamoji grupė, pirminė analizė
b) vs ASR 100 mg; Log-Rank p vertė
DKP: du kartus per parą; PI: pasikliautinasis intervalas; NA rizika: naujų atvejų rizika (angl. Cumulative incidence risk, įverčiai pagal Kaplano-Mejerio metodą) po 30 mėnesių; ISTH: Tarptautinė trombozės ir hemostazės bendrija (angl. International Society on Thrombosis and Haemostasis); VKP: vieną kartą per parą 

2 paveikslas. Laikas iki pirmojo pirminės vertinamosios baigties (insulto, miokardo infarkto, mirties nuo širdies ir kraujagyslių ligų) pasireiškimo, nustatytas COMPASS tyrime

Pacientai, kuriems dėl simptominės PAL neseniai atlikta apatinės galūnės revaskuliarizacijos procedūra

Pagrindinio III fazės dvigubai koduoto tyrimo VOYAGER PAD metu 6564 pacientai, kuriems dėl simptominės PAL neseniai sėkmingai atlikta apatinės galūnės revaskuliarizacijos procedūra (chirurginė arba endovaskulinė, įskaitant hibridines procedūras), buvo atsitiktinės atrankos būdu santykiu 1:1 priskirti vienai iš dviejų antitrombozinio gydymo grupių: jiems buvo skiriama po 2,5 mg rivaroksabano du kartus per parą kartu su ASR 100 mg vieną kartą per parą arba tik ASR 100 mg vieną kartą per parą. Pacientams buvo leidžiama papildomai standartinėmis dozėmis vieną kartą per parą vartoti klopidogrelio iki 6 mėnesių. Tyrimo tikslas buvo parodyti rivaroksabano, vartojamo kartu su ASR, veiksmingumą ir saugumą miokardo infarkto, išeminio insulto, mirties nuo širdies ir kraujagyslių ligų, ūminės galūnės išemijos arba didelės amputacijos dėl kraujagyslių sutrikimų profilaktikai, gydant pacientus, kuriems dėl simptominės PAL neseniai sėkmingai atlikta apatinės galūnės revaskuliarizacijos procedūra. Į tyrimą buvo įtraukti pacientai, kurių amžius ≥ 50 metų ir kuriems patvirtinta vidutinio sunkumo arba sunki simptominė apatinės galūnės aterosklerozinė PAL, pagrįsta klubinės arterijos vaizdo tyrimais patvirtinta PAL) ir hemodinaminiais (kulkšnies-žasto indeksas [KŽI] ≤ 0,80 arba nykščio-žasto indeksas [NŽI] ≤ 0,60 pacientams, kuriems anksčiau nebuvo atlikta galūnės revaskuliarizacija, arba KŽI ≤ 0,85 arba NŽI ≤ 0,65 pacientams, kuriems anksčiau atlikta apatinės galūnės revaskuliarizacija). Pacientai, kuriems reikėjo > 6 mėnesių trukmės gydymo dviem antitrombocitiniais vaistiniais preparatais arba bet kokio papildomo gydymo antitrombocitiniais vaistiniais preparatais, išskyrus ASR ir klopidogrelį, arba gydymo geriamaisiais antikoaguliantais, pacientai, anksčiau patyrę intrakranijinį kraujavimą, insultą arba PSIP, ir pacientai, kurių aGFG < 15 ml/min, nebuvo įtraukti į tyrimą.
Vidutinė pacientų stebėjimo trukmė buvo 24 mėnesiai, o ilgiausia stebėjimo trukmė buvo 4,1 metų. Į tyrimą įtrauktų pacientų amžiaus vidurkis buvo 67 metai, o > 75 metų amžiaus asmenys sudarė 17 % pacientų populiacijos. Laiko nuo atskaitinės revaskuliarizacijos procedūros iki tiriamojo gydymo pradžios mediana visoje populiacijoje buvo 5 dienos (6 dienos po chirurginės revaskuliarizacijos ir 4 dienos po endovaskulinės revaskuliarizacijos, įskaitant hibridines procedūras). Iš viso 53,0 % pacientų buvo taikytas trumpalaikis bazinis gydymas klopidogreliu, kurio trukmės mediana buvo 31 diena. Remiantis tyrimo protokolu, tiriamąjį gydymą buvo galima pradėti kuo greičiau, bet ne vėliau kaip po 10 dienų nuo sėkminga įvardijamos revaskuliarizacijos procedūros ir tik tada, kai pasiekiama hemostazė.
Rivaroksabanas po 2,5 mg du kartus per parą, derinamas su ASR10  mg vieną kartą per parą, buvo pranašesnis už vien tik ASR, mažinant pagrindinių baigčių suminį rodiklį, kurį sudarė miokardo infarkto, išeminio insulto, mirties nuo širdies ir kraujagyslių ligų, ūminės galūnės išemijos ir didelės amputacijos dėl kraujagyslių sutrikimų reiškiniai (žr. 9 lentelę). Pacientams, gydytiems rivaroksabanu ir ASR, padidėjo pagrindinis saugumo baigčių rodiklis, apibūdinantis sunkaus kraujavimo reiškinius pagal TIMI, o mirtino ar intrakranijinio kraujavimo reiškinių jiems nepadaugėjo (žr. 10 lentelę). Antrinės veiksmingumo baigtys buvo tiriamos iš anksto numatyta, hierarchine tvarka (žr. 9 lentelę). 

9 lentelė. III fazės tyrimo VOYAGER PAD veiksmingumo rezultatai
	Tyrimo populiacija
	Pacientai, kuriems dėl simptominės PAL neseniai atlikta
apatinės galūnės revaskuliarizacijos procedūra a)

	Vaistinių preparatų dozavimas
	Rivaroksabanas 2,5 mg DKP kartu su ASR 100 mg VKP 
N=3 286
n (NA rizikos %)c)
	ASR 100 mg VKP

N=3278
n (NA rizikos %)c)
	Rizikos santykis 
(95 % PI) d)

	Pagrindinė veiksmingumo baigtisb)
	508 (15,5%)
	584 (1,.8%)
	0,85 (0,76;0,96) p = 0,0043 e)*

	- MI
	131 (4,0%)
	148 (4,5%)
	0,88 (0,70;1,12)

	- Išeminis insultas
	71 (2,2%)
	82 (2,5%)
	0,87 (0,63;1,19)

	- Mirtis dėl ŠKL
	199 (6,1%)
	174 (5,3%)
	1,14 (0,93;1,40)

	- Ūminė galūnės išemija f)
	155 (4,7%)
	227 (6,9%)
	0,67 (0,55;0,82)

	- Didelė amputacija dėl kraujagyslių sutrikimų
	103 (3,1%)
	115 (3,5%)
	0,89 (0,68;1,16)

	Antrinė veiksmingumo baigtis
	
	
	

	Neplanuota atskaitinė galūnes revaskuliarizacija dėl pasikartojančios galūnės išemijos
	584 (17,8%)
	655 (20,0%)
	0,88 (0,79;0,99) p = 0,0140 e)*

	Hospitalizacija dėl trombinės kilmės vainikinių ir periferinių kraujagyslių sutrikimų (bet kurios apatinės galūnės)
	262 (8,0%)
	356 (10,9%)
	0,72 (0,62;0,85) p < 0,0001 e)*

	Mirtis dėl bet kokios priežasties
	321 (9,8%)
	297 (9,1%)
	1,08 (0,92;1,27)

	VTE reiškiniai
	25 (0,8%)
	41 (1,3%)
	0,61 (0,37;1,00)


a) Ketintų gydyti tiriamųjų analizės grupė, pirminės analizės; koreguota NKBVK
b) MI, išeminio insulto, mirties nuo širdies ir kraujagyslių ligų (mirties nuo širdies ir kraujagyslių ligųir mirties dėl nežinomų priežasčių), ŪGI ir didelės amputacijos dėl kraujagyslių sutrikimų suminis rodiklis
c) NA rizika: naujų atvejų rizika (angl. Cumulative incidence risk, įverčiai pagal Kaplano-Mejerio metodą) po 30 mėnesių; ISTH:
Analizuojant tiriamojo duomenis, skaičiuojamas tik pirmąkart pasireiškęs baigties kriterijų atitinkantis reiškinys
d) SR (95 % PI) yra pagrįsta Cox proporcingos rizikos modeliu, stratifikuotu pagal procedūros tipą ir klopidogrelio vartojimą, gydymą traktuojant kaip vienintelį kovariantą
e) Vienpusė p vertė yra pagrįsta Log-Rank testu, stratifikuotu pagal procedūros tipą ir klopidogrelio vartojimą gydymo metu traktuojant kaip faktorių
f) Ūminė galūnės išemija apibūdinama kaip staiga reikšmingai pablogėjusi galūnės perfuzija, kai naujai nustatomas pulso nebuvimas arba būtina terapinė intervencija (t. y. trombolizė, trombektomija arba skubi revaskuliarizacija), dėl kurių reikalinga hospitalizacija
* Veiksmingumo baigties sumažėjimas buvo statistiškai pranašesnis
ŪGI: ūminė galūnės išemija; DKP: du kartus per parą; VKP: vieną kartą per parą; PI: pasikliautinasis intervalas; MI: miokardo infarktas; ŠKL: širdies ir kraujagyslių ligos; NKBVK: Nepriklausomas klinikinių baigčių vertinimo komitetas






10 lentelė. III fazės tyrimo VOYAGER PAD saugumo rezultatai
	Tyrimo populiacija
	Pacientai, kuriems dėl simptominės PAL neseniai atlikta apatinės galūnės revaskuliarizacijos procedūra a)

	Vaistinių preparatų dozavimas
	Rivaroksabanas 2,5 mg DKP kartu su ASR 100 mg VKP
N=3,256
n (NA rizikos %)b)
	ASR 100 mg VKP


N=3,248
n (NA rizikos )b)
	Rizikos santykis
(95% PI) c)


p-reikšmė d)

	TIMI sunkus kraujavimas (CABG / ne -CABG)
	62 (1,9%)
	44 (1,4%)
	1,43 (0,97;2,10)
p = 0,0695

	- Mirtinas kraujavimas
	6 (0,2%)
	6 (0,2%)
	1,02 (0,33;3,15)

	- Intrakranijinis   kraujavimas
	13 (0,4%)
	17 (0,5%)
	0,78 (0,38;1,61)

	- Atviras kraujavimas, susijęs su staigiai sumažėjusiu Hb ≥ 5g/dL / Hct ≥ 15 %
	46 (1,4%)
	24 (0,7%)
	1,94 (1,18;3,17)

	ISTH sunkus kraujavimas
	140 (4,3%)
	100 (3,1%)
	1,42 (1,10;1,84)
p = 0,0068

	- Mirtinas kraujavimas
	6 (0,2%)
	8 (0,2%)
	0,76 (0,26;2,19)

	- Nemirtinas kritinių organų kraujavimas
	29 (0.9%)
	26 (0.8%)
	1.14 (0.67;1.93)

	Pagal ISTH kliniškai reikšmingas nesunkus kraujavimas
	246 (7,6%)
	139 (4,3%)
	1,81 (1,47;2,23)


a) Saugumo analizės grupė (visi tiriamieji, kurie buvo atrinkti atsitiktinių imčių būdu ir suvartojo bent  vieną tiriamųjų vaistinių preparatų dozę), NKBVK: Nepriklausomas klinikinių baigčių vertinimo komitetas
b) n = tiriamųjų, kuriems nustatyti reiškiniai, skaičius, N = tiriamųjų, kuriems buvo rizika, skaičius, 
% = 100 × n/N, n/100 pacientų metų = tiriamųjų, kuriems nustatyti reiškiniai, skaičiaus ir suminio rizikos laiko santykis
c) SR (95 % PI) yra pagrįsta Cox proporcingos rizikos modeliu, stratifikuotu pagal procedūros tipą ir klopidogrelio vartojimą, gydymą traktuojant kaip vienintelį kovariantą
d) Dvipusė p vertė yra pagrįsta Log-Rank testu, stratifikuotu pagal procedūros tipą ir klopidogrelio vartojimą, gydymo metu traktuojant kaip faktorių

VAL su širdies nepakankamumu
COMMANDER HF klinikiniame tyrime dalyvavo 5022 pacientai, sergantys širdies nepakankamumu ir pažengusia vainikinių arterijų liga (VAL), kurie buvo hospitalizuoti dėl dekompensuoto širdies nepakankamumo (ŠN). Šie pacientai atsitiktinės atrankos būdu buvo priskirti vienai iš dviejų gydymo grupių: vartoti po 2,5 mg rivaroksabano du kartus per parą (N = 2507) arba atitinkamą placebą (N = 2515). Bendra vidutinė gydymo trukmė tyrimo metu buvo 504 dienos. Pacientai mažiausiai tris mėnesius turėjo sirgti simptominiu ŠN, ir kairiojo skilvelio išstūmimo frakcija (KSIF) vienerių metų bėgyje iki įtraukimo į tyrimą turėjo būti ≤ 40 %. Tyrimo pradžioje vidutinė kairiojo skilvelio išstūmimo frakcija buvo 34 % (kvartilių intervalas (angl. Interquartile range, IQR): 28 %–38 %), o 53 % tiriamųjų priklausė III arba IV klasei pagal NYHA klasifikaciją.
Pirminė veiksmingumo analizė (t. y. mirčių nuo bet kurios priežasties, MI arba insulto jungtinis rodmuo) neparodė statistiškai reikšmingo skirtumo tarp grupės, vartojusios po 2,5 mg rivaroksabano du kartus per parą, ir placebo grupės; rizikos santykis (RS) lygus 0,94 (95 % PI 0,84–1,05)), p = 0,270. Mirčių nuo bet kurios priežasties atvejų skaičius tarp rivaroksabano ir placebo grupių nesiskyrė (atvejų dažnis 100 pacientų metų; 11,41 vs 11,63, RS: 0,98; 95 % PI: 0,87–1,10; p = 0,743). MI atvejų dažnis 100 pacientų metų (rivaroksabanui vs placebas) buvo 2,08 vs 2,52 (RS: 0,83; 95 % PI: 0,63–1,08; p = 0,165), o insulto atvejų dažnis 100 pacientų metų buvo 1,08 vs 1,62 (RS: 0,66; 95 % PI: 0,47 – 0.95; p = 0,023). Pagrindinė saugumo išeitis (t. y. mirtino kraujavimo arba kraujavimo į kaukolės vidų, galinčio sukelti nuolatinę negalią, jungtinis rodmuo) pasireiškė 18 (0,7 %) pacientų, vartojusių po 2,5 mg rivaroksabano du kartus per parą gydymo grupėje, ir 23 (0,9 %) pacientams placebo grupėje (RS = 0,80; 95 % PI 0,43–1,49; p = 0,484). Rivaroksabano grupėje, palyginti su placebu, buvo statistiškai reikšmingas sunkių kraujavimų pagal ISTH dažnio padidėjimas (atvejų dažnis 100 pacientų metų: 2,04 vs 1,21, RS: 1,68; 95 % PI 1,18–2,39; p = 0,003).
Pacientams, sergantiems lengvu arba vidutinio sunkumo širdies nepakankamumu, gydymo poveikis COMPASS klinikinio tyrimo pogrupyje buvo panašus į nustatytąjį visoje tyrimo populiacijoje (žr. VAL / PAL skyrių).

Didelės rizikos trigubu antifosfolipidiniu sindromu sergantys pacientai
Atliekant tyrėjų remiamą, atsitiktinių imčių, atviro tyrimo modelio daugiacentrį tyrimą, kurio vertinamąsias baigtis buvo numatyta vertinti akluoju būdu, rivaroksabanas buvo lyginamas su varfarinu, gydant pacientus, kuriems diagnozuotas antifosfolipidinis sindromas ir nustatyta didelė tromboembolinių reiškinių rizika (visų trijų antifosfolipidinių antikūnų – vilkligės antikoaguliantų, antikardiolipino antikūnų ir anti-beta 2-glikoproteino I antikūnų – tyrimų rezultatai buvo teigiami) ir praeityje buvo nustatyta trombozė. Tyrimas nutrauktas pirmiau laiko, į tyrimą įtraukus 120 pacientų, dėl to, kad rivaroksabano tyrimo atšakoje buvo nustatyta itin daug nepageidaujamų reiškinių atvejų. Vidutinė tolesnio stebėjimo laikotarpio trukmė buvo 569 dienos. Atsitiktinės atrankos būdu 59-iems pacientams buvo paskirta rivaroksabano 20 mg dozė (15 mg – pacientams, kurių kreatinino klirensas (KrKl) < 50 ml/min), 61-am pacientui – varfarinas (TNS 2,0–3,0). Tromboemboliniai reiškiniai nustatyti 12 % pacientų, kuriems buvo paskirtas rivaroksabanas (4 išeminio insulto ir 3 miokardo infarkto atvejai). Pacientų, kuriems buvo paskirtas varfarinas, grupėje nepageidaujamų reiškinių nenustatyta. Sunkus kraujavimas pasireiškė 4-iems (7 %) rivaroksabano grupės pacientams ir 2 - iems (3 %) varfarino grupės pacientams.

Vaikų populiacija
Europos vaistų agentūra atleido nuo įpareigojimo pateikti rivaroksabano tyrimų su visais vaikų populiacijos pogrupiais duomenis tromboembolijos reiškinių profilaktikai (vartojimo vaikams informacija pateikiama 4.2 skyriuje).

5.2	Farmakokinetinės savybės

Absorbcija
Rivaroksabanas yra greitai absorbuojamas ir didžiausia koncentracija (Cmax) susidaro praėjus 2-4 val. po tabletės pavartojimo. 

Išgertas rivaroksabanas beveik visas absorbuojamas ir biologinis geriamojo rivaroksabano prieinamumas, pavartojus 2,5 mg ir 10 mg dozės tabletę, yra didelis (80-100 %), nepriklausomai nuo to ar vartojamas valgio metu, ar nevalgius. Vartojant 2,5 mg ir 10 mg dozes valgio metu, rivaroksabano AUC ar Cmax nepakinta. Rivaroksabano 2,5 mg ir 10 mg tabletes galima vartoti nevalgius arba valguymo metu.

Išgėrus nevalgius 20 mg tabletę, dėl sumažėjusio absorbcijos masto biologinis prieinamumas yra 66 %. Kai rivaroksabano 20 mg tabletės vartojamos valgio metu, AUC vidutiniškai padidėja 39 %, palyginti su tablečių vartojimu nevalgius; tai rodo beveik visišką absorbciją ir didelį geriamojo preparato biologinį prieinamumą. Rivaroksabano 15 mg ir 20 mg tabletes reikia vartoti valgio metu (žr. 4.2 skyrių).

Rivaroksabano farmakokinetika yra maždaug tiesinė, kai jo vartojama iki 15 mg vieną kartą per parą nevalgius. Vartojant didesnes rivaroksabano dozes, gaunama dėl tirpumo savybių ribota absorbcija su sumažėjusiu biologiniu prieinamumu ir sumažėjusiu absorbcijos greičiu, didinant dozę. 
Rivaroksabano farmakokinetikos kintamumas yra vidutinis, kintamumas tarp pacientų (CV%), svyruoja nuo 30 % iki 40 %.

Rivaroksabano absorbcija priklauso nuo jo atpalaidavimo vietos virškinimo trakte. Nustatyta, kad tada, kai rivaroksabano granulės atpalaiduojamas proksimalinėje plonosios žarnos dalyje, palyginti su tablete, AUC ir Cmax sumažėja atitinkamai 29 % ir 56 %. Kai rivaroksabanas atpalaiduojamas distalinėje plonosios žarnos dalyje arba kylančioje gaubtinėje žarnoje, ekspozicija dar labiau sumažėja. Taigi reikia vengti skirti rivaroksabano distaliau nuo skrandžio, nes tai gali sumažinti absorbciją ir atitinkamai rivaroksabano ekspoziciją. 

Rivaroksabano 20 mg tabletės, kuri suvartojama per burną, ją susmulkinus ir išmaišius obuolių tyrėje arba ištirpinus vandenyje ir supylus per skrandžio zondą, po to gaunant skysto maisto, biologinis prieinamumas (AUC ir Cmax), palyginti su nepažeista tablete, buvo panašūs. Žinant, kad rivaroksabano farmakokinetinės savybės yra nuspėjamos ir proporcingos dozei, tikėtina, kad šiame tyrime gauti biologinio prieinamumo rezultatai tinka ir mažesnėms rivaroksabano dozėms.

Pasiskirstymas 
Prie suaugusio žmogaus plazmos baltymų prisijungia daug vaistinio preparato (apie 92–95 %); daugiausia prisijungiama prie serumo albuminų. Pasiskirstymo tūris yra vidutinis, Vss yra maždaug 50 litrų. 

Biotransformacija ir eliminacija 
Suaugusiesiems maždaug 2/3 paskirtos rivaroksabano dozės metaboliškai suardoma ir pusė to kiekio yra pašalinama per inkstus, o kita pusė su išmatomis. Likusi 1/3 skirtos dozės dalis šalinama nepakitusia veikliosios medžiagos forma su šlapimu tiesioginės ekskrecijos per inkstus būdu, daugiausiai aktyvios inkstų sekrecijos būdu. Rivaroksabanas yra metabolizuojamas veikiant CYP3A4, CYP2J2 ir nuo CYP nepriklausomais mechanizmais. Morfolinono dalies oksidacinis irimas ir amido jungčių hidrolizė yra pagrindinės biotransformacijos sritys. Remiantis in vitro tyrimais, rivaroksabanas yra P-gp (P-glikoproteino) ir Bcrp (krūties vėžio atsparumo baltymas, angl. breast cancer resistance protein) pernašos baltymų substratas. 
Nepakitęs rivaroksabanas yra svarbiausias darinys žmogaus plazmoje, svarbių ar aktyvių cirkuliuojančių metabolitų nėra. Sisteminis klirensas yra apie 10 l/val., dėl to rivaroksabanas galima priskirti prie mažo klirenso medžiagų. Suleidus į veną 1 mg dozę, pusinės eliminacijos periodas trunka apie 4,5 val. Išgėrus eliminacija yra ribojama dėl absorbcijos greičio. Rivaroksabano galutinis pusinės eliminacijos iš plazmos laikas jauniems asmenims yra nuo 5 iki 9 valandų, senyviems asmenims – nuo 11 iki 13 valandų. 

Ypatingos populiacijos 

Lytis 
Suaugusiesiems kliniškai reikšmingų farmakokinetikos ir farmakodinamikos skirtumų tarp vyrų ir moterų nustatyta nebuvo. Tyrimų duomenų analizė reikšmingų rivaroksabano ekspozicijos skirtumų tarp berniukų ir mergaičių neatskleidė.

Senyvi pacientai 
Senyviems pacientams nustatyta didesnė koncentracija plazmoje nei jaunesniems pacientams, ir vidutinė AUC vertė buvo apytiksliai 1,5 karto didesnė daugiausia dėl sumažėjusio (tikrojo) bendro ir inkstų klirenso. Dozės koreguoti nereikia. 

Skirtingos svorio kategorijos
Suaugusiesiems svorio kraštutinumų (< 50 kg arba > 120 kg) įtaka rivaroksabano plazmos koncentracijai maža (mažiau nei 25 %). Dozės koreguoti nereikia. 

Etniniai skirtumai 
Suaugusiesiems, atsižvelgiant į rivaroksabano farmakokinetiką ir farmakodinamiką, kliniškai reikšmingų skirtumų tarp baltųjų, afroamerikiečių, ispanų, japonų ar kinų etninių grupių pacientų nustatyta nebuvo.
[bookmark: _Hlk97198798]Taikant tiriamąją analizę, reikšmingų rivaroksabano ekspozicijos skirtumų tarp japonų, kinų arba azijiečių (ne japonų ir ne kinų) etninių grupių vaikų, palyginti su atitinkama bendra vaikų populiacija, nenustatyta.

Sutrikusi kepenų funkcija 
Kepenų ciroze sergantiems suaugusiems pacientams, kuriems buvo lengvas kepenų funkcijos sutrikimas (A klasė pagal Child Pugh), buvo stebimi tik nedideli rivaroksabano farmakokinetikos pakitimai (vidutiniškai 1,2 karto padidėjęs rivaroksabano AUC), beveik palyginami su atitinkama sveikų asmenų kontroline grupe. Kepenų ciroze sergantiems pacientams, kuriems buvo vidutinio sunkumo kepenų funkcijos sutrikimas (B klasė pagal Child Pugh), rivaroksabano vidutinis AUC buvo reikšmingai padidėjęs 2,3 karto, lyginant su sveikų savanorių. Laisvas AUC padidėjo 2,6 karto. Šių pacientų rivaroksabano eliminacija per inkstus taip pat buvo sulėtėjusi, panašiai kaip ir pacientų, kuriems buvo vidutinio sunkumo inkstų funkcijos sutrikimas. Apie pacientus, kuriems yra sunkus kepenų funkcijos sutrikimas, duomenų nėra. 
Xa faktoriaus aktyvumo slopinimas pacientams, kuriems buvo vidutinio sunkumo kepenų funkcijos sutrikimas, buvo padidėjęs 2,6 karto, palyginti su sveikų savanorių, PL buvo pailgėjęs panašiai - 2,1 karto. Pacientai, kuriems buvo vidutinio sunkumo kepenų funkcijos sutrikimas, buvo jautresni rivaroksabanui, todėl buvo didesnis jų FK / FD santykis tarp koncentracijos ir PL. 
Rivaroksabano negalima vartoti pacientams, kurie serga kepenų ligomis, susijusiomis su koagulopatija ir kliniškai reikšminga kraujavimo rizika, įskaitant pacientus, sergančius ciroze esant B ir C klasės pagal Child Pugh kepenų funkcijos sutrikimui (žr. 4.3 skyrių). 

Sutrikusi inkstų funkcija 
Suaugusiesiems rivaroksabano koncentracijos padidėjimas koreliavo su inkstų funkcijos susilpnėjimu vertinant kreatinino klirenso tyrimus. Asmenims, kuriems buvo lengvas (kreatinino klirensas 50 – 80 ml/min.), vidutinio sunkumo (kreatinino klirensas 30–49 ml/min.) ir sunkus (kreatinino klirensas 15 – 29 ml/min.) inkstų funkcijos sutrikimas, rivaroksabano koncentracija plazmoje (AUC) buvo atitinkamai 1,4, 1,5 ir 1,6 karto padidėjusi. Atitinkamai buvo ryškesnis farmakodinaminio poveikio sustiprėjimas. Asmenims, kuriems buvo lengvas, vidutinio sunkumo ir sunkus inkstų funkcijos sutrikimas, bendras Xa faktoriaus aktyvumo slopinimas buvo padidėjęs atitinkamai 1,5, 1,9 ir 2,0 karto, lyginant su sveikais savanoriais; PL pailgėjimas buvo padidėjęs atitinkamai 1,3, 2,2 ir 2,4 karto. Duomenų apie pacientus, kurių kreatinino klirensas <15 ml/min., nėra. 

Kadangi daug rivaroksabano prisijungia prie žmogaus plazmos baltymų, manoma, kad dializės metu jo nepašalinama. 
Nerekomenduojama skirti pacientams, kurių kreatinino klirensas < 15 ml/min. Pacientams, kurių kreatinino klirensas 15-29 ml/min., rivaroksabano reikia skirti atsargiai (žr. 4.4 skyrių). 
[bookmark: _Hlk97198975]
Pacientų farmakokinetikos duomenys 
Pacientams, vartojusiems 2,5 mg rivaroksabano vieną kartą per parą ūminės giliųjų venų trombozės (GVT) profilaktikai, geometrinis koncentracijos vidurkis (90 % prognozavimo intervalas), praėjus 2 - 4 val. ir maždaug 12 val. po dozės pavartojimo (apytikriai tai atitinka didžiausią ir mažiausią koncentraciją laikotarpiu tarp dozių) atitinkamai buvo 47 (13-123) mkg/l ir 9,2 (4,4-18) mkg/l. 

Santykis tarp farmakokinetikos ir farmakodinamikos 
Santykis tarp farmakokinetikos ir farmakodinamikos (FK / FD) buvo vertinimas tiriant rivaroksabano koncentraciją plazmoje ir keletą farmakodinamikos rodiklių (Xa faktoriaus slopinimą, PL, DATL, Heptest), paskyrus įvairias dozes (5-30 mg du kartus per parą). Rivaroksabano koncentracijos ir Xa faktoriaus aktyvumo santykį geriausiai apibrėžia Emax modelis. Vertinant PL, duomenis geriau apibūdino tiesinių atkarpų modelis. Priklausomai nuo naudotų skirtingų reagentų PL nustatymui, nuolydžio reikšmės buvo labai skirtingos. Naudojant Neoplastiną PL tyrimui, bazinis PL buvo apie 13 s, o nuolydis buvo apie 3 - 4 s / (100 mkg/l). FK / FD tyrimų rezultatai II ir III fazėse atitiko duomenis, kurie buvo gauti su sveikais asmenimis. 

Vaikų populiacija 
Saugumas ir veiksmingumas pagal indikacijas ŪKS ir VAL/PAL vaikams ir jaunesniems kaip 18 metų paaugliams neištirti. 

5.3	Ikiklinikinių saugumo tyrimų duomenys

Įprastų farmakologinio saugumo, vienkartinių dozių toksiškumo, fototoksiškumo, genotoksiškumo, galimo kancerogeniškumo ir toksinio poveikio jaunikliams ikiklinikinių tyrimų duomenys specifinio pavojaus žmogui nerodo.
Poveikis, stebimas kartotinių dozių toksiškumo tyrimų metu, daugiausia pasireiškė dėl didelio farmakodinaminio rivaroksabano poveikio. Atliekant tyrimus su žiurkėmis, buvo stebėtos didesnės IgG ir IgA koncentracijos plazmoje, esant kliniškai reikšmingai ekspozicijai. 
Poveikio žiurkių patinų arba patelių vaisingumui nepastebėta. Tyrimai su gyvūnais parodė reprodukcinį toksiškumą, susijusį su farmakologiniu rivaroksabano veikimo pobūdžiu (pvz., hemoraginės komplikacijos). Buvo stebimas toksinis poveikis embrionui ir vaisiui (persileidimas po implantacijos, kaulėjimo proceso sulėtėjimas arba progresavimas, daugybinės šviesios dėmės kepenyse) ir didesnis bendrųjų formavimosi ydų dažnis bei pakitimai placentoje, esant kliniškai reikšmingoms koncentracijoms plazmoje. Prenatalinių ir postnatalinių tyrimų su žiurkėmis metu, skiriant vaisingoms patelėms toksiškas dozes, buvo stebimas sumažėjęs palikuonių gyvybingumas.


6.	FARMACINĖ INFORMACIJA

6.1	Pagalbinių medžiagų sąrašas

Tabletės šerdis 
Manitolis
Natrio laurilsulfatas 
Mikrokristalinė celiuliozė
Hipromeliozė 
Kroskarmeliozės natrio druska 
Magnio stearatas 

Plėvelė 
Polivinilo alkoholis (E1203)
Titano dioksidas (E171) 
Makrogolis (3350) 
Talkas (E553b)
Geltonasis geležies oksidas (E172)

6.2	Nesuderinamumas

Duomenys nebūtini.

6.3	Tinkamumo laikas

3 metai

Susmulkinta tabletė:
Susmulkintos rivaroksabano tabletės ir ištirpintos vandenyje arba obuolių tyrėje išlieka stabilios iki 4 valandų.

6.4	Specialios laikymo sąlygos

Šiam vaistiniam preparatui specialių laikymo sąlygų nereikia.

6.5	Talpyklės pobūdis ir jos turinys 

PVC/PVDC ir aliuminio perforuotos dalomosios lizdinės plokštelės dėžutėje, kurioje yra 14x1, 20x1, 28x1, 56x1, 60x1, 100x1 ir 168 arba 196x1 plėvele dengtų tablečių.

DTPE buteliukai su polipropileno PP dangteliu.
Kiekvienoje pakuotėje yra vienas buteliukas, kuriame yra 100 plėvele dengtų tablečių arba vienas buteliukas, kuriame yra 200 plėvele dengtų tablečių arba du buteliukai, kurių kiekviename yra po 100 plėvele dengtų tablečių.

Gali būti tiekiamos ne visų dydžių pakuotės.

6.6	Specialūs reikalavimai atliekoms tvarkyti ir vaistiniam preparatui ruošti 

Tablečių smulkinimas
[bookmark: _Hlk97199387][bookmark: _Hlk97199471]Rivaroksabano tabletes galima susmulkinti ir, sumaišius su 50 ml vandens, sušvirkšti per nazogastrinį zondą arba per skrandžio maitinimo zondą, įsitikinus, kad jis yra skrandyje. Zondą po to reikia praskalauti vandeniu. Kadangi rivaroksabano absorbcija priklauso nuo veikliosios medžiagos išsiskyrimo vietos, reikia vengti rivaroksabaną skirti distaliau skrandžio, nes dėl to gali sumažėti absorbcija ir atitinkamai veikliosios medžiagos ekspozicija. Iš karto po susmulkintų 2,5 mg rivaroksabano tablečių suleidimo enterinis maitinimas nėra būtinas.

Nesuvartotą vaistinį preparatą ar atliekas reikia tvarkyti laikantis vietinių reikalavimų. 


7.	REGISTRUOTOJAS

Teva GmbH
Graf-Arco-Str. 3
89079 Ulm
Vokietija


8.	REGISTRACIJOS PAŽYMĖJIMO NUMERIS (-IAI) 

	Dalomoji lizdinė plokštelė:
LT/1/26/6082/001 – N14x1
LT/1/26/6082/002 – N20x1
LT/1/26/6082/003 – N28x1
LT/1/26/6082/004 – N56x1
LT/1/26/6082/005 – N60x1
LT/1/26/6082/006 – N100x1
LT/1/26/6082/007 – N168x1
LT/1/26/6082/008 – N196x1
	Buteliukas:
LT/1/26/6082/009 – N100
LT/1/26/6082/010 – N200
LT/1/26/6082/011 – N200 (2x100)





9.	REGISTRAVIMO / PERREGISTRAVIMO DATA

Registravimo data 2026 m. liepos 17 d.


10.	TEKSTO PERŽIŪROS DATA

2026 m. liepos 17 d.

Išsami informacija apie šį vaistinį preparatą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.























II PRIEDAS

REGISTRACIJOS SĄLYGOS

A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

B.	TIEKIMO IR VARTOJIMO SĄLYGOS AR APRIBOJIMAI

C.	KITOS SĄLYGOS IR REIKALAVIMAI REGISTRUOTOJUI 

D.	SĄLYGOS AR APRIBOJIMAI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI



A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

Gamintojų, atsakingų už serijų išleidimą, pavadinimai ir adresai
[bookmark: _Hlk143854274]
Teva Pharma S.L.U. 
C/C, n° 4, Poligono Industrial Malpica, Zaragoza, 50016
Ispanija

arba

Actavis Group PTC ehf. 
Dalshraun 1 IS-220 Hafnarfjordur
Islandija

arba

Teva Operations Poland Sp. z.o.o, 
ul. Mogilska 80. 31-546, Krakow
Lenkija

arba

Balkanpharma Dupnitsa AD 
Samokovsko Shosse 3, 2600 Dupnitsa
Bulgarija


Su pakuote pateikiamame lapelyje nurodomas gamintojo, atsakingo už konkrečios serijos išleidimą, pavadinimas ir adresas.


B.	TIEKIMO IR VARTOJIMO SĄLYGOS AR APRIBOJIMAI

Receptinis vaistinis preparatas.


C.	KITOS SĄLYGOS IR REIKALAVIMAI REGISTRUOTOJUI

· Periodiškai atnaujinami saugumo protokolai (PASP)

Registruotojas šio vaistinio preparato periodiškai atnaujinamus saugumo protokolus teikia remdamasis Direktyvos 2001/83/EB 107c straipsnio 7 dalyje numatytame Sąjungos referencinių datų sąraše (EURD sąraše), kuris skelbiamas Europos vaistų tinklalapyje, nustatytais reikalavimais.


D.	SĄLYGOS AR APRIBOJIMAI, SKIRTI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI


· Rizikos valdymo planas (RVP)

Registruotojas atlieka reikalaujamą farmakologinio budrumo veiklą ir veiksmus, kurie išsamiai aprašyti registracijos bylos 1.8.2 modulyje pateiktame RVP ir suderintose tolesnėse jo versijose.

Atnaujintas rizikos valdymo planas turi būti pateiktas:
· pareikalavus Valstybinei vaistų kontrolės tarnybai prie Lietuvos Respublikos sveikatos 
apsaugos ministerijos;
· kai keičiama rizikos valdymo sistema, ypač gavus naujos informacijos, kuri gali lemti didelį naudos ir rizikos santykio pokytį arba pasiekus svarbų (farmakologinio budrumo ar rizikos mažinimo) etapą.

· Papildomos rizikos mažinimo priemonės (įskaitant mokomąją medžiagą)

Prieš pateikdamas į rinką vaistinį preparatą, registruotojas turi pateikti mokomąjį paketą, skirtą visiems gydytojams, kurie, tikėtina, išrašys ar naudos rivaroksabaną. Šio mokomojo paketo tikslas – padidinti žinias apie galimą kraujavimo riziką, gydant rivaroksabanu, ir pateikti nurodymus, kaip valdyti šią riziką. 
Mokomąją medžiagą sudaro informacinis paketas, kuriame yra šie elementai:
· preparato charakteristikų santrauka;
· vaistinį preparatą išrašančio gydytojo vadovas;
· paciento budrumo kortelė.

Prieš išplatindamas mokomąjį paketą atitinkamoje teritorijoje, Išrašančiojo gydytojo vadovo turinį bei formatą ir kartu komunikacijos planą registruotojas turi suderinti su kiekvienos šalies narės nacionaline tam teisę turinčia institucija. Vaistinį preparatą išrašančiojo gydytojo vadove turi būti šios svarbiausios saugumo tezės:
· išsami informacija apie pacientų grupes, kurioms gali būti padidėjusi kraujavimo rizika;
· rekomendacijos dozės sumažinimo rizikos grupių pacientams;
· rekomendacijos, kaip gydymą rivaroksabanu keisti kitokiu gydymu ir atvirkščiai;
· būtinybė 15 mg ir 20 mg tabletes vartoti valgio metu;
· gydymas perdozavimo atveju;
· kraujo krešėjimo tyrimų atlikimas ir jų rezultatų vertinimas;
· būtina visus pacientus reikia informuoti apie:
· kraujavimo požymius bei simptomus ir kada reikia kreiptis į sveikatos priežiūros specialistą,
· gydymo nurodymų laikymosi svarbą,
· būtinybę 15 mg ir 20 mg tabletes vartoti valgio metu;
· būtinybę visada nešiotis Paciento budrumo kortelę, kuri pateikiama kiekvienoje pakuotėje;
· būtinybę informuoti sveikatos priežiūros specialistą apie rivaroksabano vartojimą, jei reikia atlikti bet kokią chirurginę ar invazinę procedūrą. 

 
Registruotojas taip pat turi į kiekvieną vaisto pakuotę įdėti pacientui skirtą kortelę, kurios tekstas yra vaisto informacijos dalis.



































III PRIEDAS

ŽENKLINIMAS IR PAKUOTĖS LAPELIS
























A. ŽENKLINIMAS



INFORMACIJA ANT IŠORINĖS IR VIDINĖS PAKUOTĖS

KARTONO DĖŽUTĖ (LIZDINĖS PLOKŠTELĖS IR BUTELIUKAS) 


1.	VAISTINIO PREPARATO PAVADINIMAS

Rivaroxaban TevaPharm 2,5 mg plėvele dengtos tabletės
Rivaroxaban TevaPharm 10 mg plėvele dengtos tabletės
Rivaroxaban TevaPharm 15 mg plėvele dengtos tabletės
Rivaroxaban TevaPharm 20 mg plėvele dengtos tabletės
rivaroxabanum


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekvienoje plėvele dengtoje tabletėje yra 2,5 mg rivaroksabano.
Kiekvienoje plėvele dengtoje tabletėje yra 10 mg rivaroksabano.
Kiekvienoje plėvele dengtoje tabletėje yra 15 mg rivaroksabano.
Kiekvienoje plėvele dengtoje tabletėje yra 20 mg rivaroksabano.


3.	PAGALBINIŲ MEDŽIAGŲ SĄRAŠAS



4.	FARMACINĖ FORMA IR KIEKIS PAKUOTĖJE

Dalomoji perforuota lizdinė plokštelė

[2.5 mg] 
14x1 plėvele dengtų tablečių 
20x1 plėvele dengtų tablečių
28x1 plėvele dengtų tablečių
56x1 plėvele dengtų tablečių
60x1 plėvele dengtų tablečių
100x1 plėvele dengtų tablečių
168x1 plėvele dengtų tablečių
196x1 plėvele dengtų tablečių

[10 mg] 
5x1 plėvele dengtos tabletės 
10x1 plėvele dengtų tablečių
14x1 plėvele dengtų tablečių
28x1 plėvele dengtų tablečių
30x1 plėvele dengtų tablečių
90x1 plėvele dengtų tablečių
98x1 plėvele dengtų tablečių
100x1 plėvele dengtų tablečių
112x1 plėvele dengtų tablečių

[15 mg]
10x1 plėvele dengtų tablečių
14x1 plėvele dengtų tablečių
28x1 plėvele dengtos tabletės
30x1 plėvele dengtų tablečių
42x1 plėvele dengtos tabletės
90x1 plėvele dengtų tablečių
98x1 plėvele dengtos tabletės
100x1 plėvele dengtų tablečių
112x1 plėvele dengtų tablečių

[20 mg]
10x1 plėvele dengtų tablečių
14x1 plėvele dengtų tablečių
28x1 plėvele dengtos tabletės
30x1 plėvele dengtų tablečių
90x1 plėvele dengtų tablečių
98x1 plėvele dengtos tabletės
100x1 plėvele dengtų tablečių
112x1 plėvele dengtų tablečių


Buteliukas

100 plėvele dengtų tablečių
200 plėvele dengtų tablečių 
Sudėtinė pakuotė: 200 (2 pakuotės po 100) plėvele dengtų tablečių


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.
Vartoti per burną.

[bookmark: _Hlk164263626]{QR kodas}+URL


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

EXP {mm MMMM}


9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	 REGISTRUOTOJO PAVADINIMAS IR ADRESAS

Teva GmbH
Graf-Arco-Str. 3, 
89079 Ulm
Vokietija


12.	REGISTRACIJOS PAŽYMĖJIMO NUMERIS (-IAI) 

Dalomoji lizdinė plokštelė:
LT/1/26/6082/001 – N14x1
LT/1/26/6082/002 – N20x1
LT/1/26/6082/003 – N28x1
LT/1/26/6082/004 – N56x1
LT/1/26/6082/005 – N60x1
LT/1/26/6082/006 – N100x1
LT/1/26/6082/007 – N168x1
LT/1/26/6082/008 – N196x1

Buteliukas:
LT/1/26/6082/009 – N100
LT/1/26/6082/010 – N200
LT/1/26/6082/011 – N200 (2x100)


13.	SERIJOS NUMERIS 

Lot


14.	PARDAVIMO (IŠDAVIMO) TVARKA

Receptinis vaistas


15.	VARTOJIMO INSTRUKCIJA

[bookmark: _Hlk164263477]
16.	INFORMACIJA BRAILIO RAŠTU

Rivaroxaban TevaPharm 2,5 mg
Rivaroxaban TevaPharm 10 mg
Rivaroxaban TevaPharm 15 mg
Rivaroxaban TevaPharm 20 mg


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC 
SN 
NN 


INFORMACIJA NT VIDINĖS PAKUOTĖS

BUTELIUKO ETIKETĖ


1.	VAISTINIO PREPARATO PAVADINIMAS

Rivaroxaban TevaPharm 2,5 mg plėvele dengtos tabletės
Rivaroxaban TevaPharm 10 mg plėvele dengtos tabletės
Rivaroxaban TevaPharm 15 mg plėvele dengtos tabletės
Rivaroxaban TevaPharm 20 mg plėvele dengtos tabletės
rivaroxabanum


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekvienoje plėvele dengtoje tabletėje yra 2,5 mg rivaroksabano.
Kiekvienoje plėvele dengtoje tabletėje yra 10 mg rivaroksabano.
Kiekvienoje plėvele dengtoje tabletėje yra 15 mg rivaroksabano.
Kiekvienoje plėvele dengtoje tabletėje yra 20 mg rivaroksabano.


3.	PAGALBINIŲ MEDŽIAGŲ SĄRAŠAS



4.	FARMACINĖ FORMA IR KIEKIS PAKUOTĖJE

100 plėvele dengtų tablečių
100 plėvele dengtų tablečių. Sudėtinės pakuotės dalis atskirai neparduodama.
200 plėvele dengtų tablečių 


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.
Vartoti per burną.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

EXP {mm MMMM}


9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	 REGISTRUOTOJO PAVADINIMAS IR ADRESAS

Teva GmbH


12.	REGISTRACIJOS PAŽYMĖJIMO NUMERIS (-IAI) 

LT/1/26/6082/009 – N100
LT/1/26/6082/010 – N200
LT/1/26/6082/011 – N200 (2x100)


13.	SERIJOS NUMERIS 

Lot


14.	PARDAVIMO (IŠDAVIMO) TVARKA



15.	VARTOJIMO INSTRUKCIJA


16.	INFORMACIJA BRAILIO RAŠTU



17.	UNIKALUS IDENTIFIKATORIUS – 2D BRŪKŠNINIS KODAS



18.	UNIKALUS IDENTIFIKATORIUS – ŽMONĖMS SUPRANTAMI DUOMENYS





	MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSINIŲ JUOSTELIŲ  

DALOMOJI LIZDINĖ PLOKŠTELĖ




	1.	VAISTINIO PREPARATO PAVADINIMAS



Rivaroxaban TevaPharm 2,5 mg plėvele dengtos tabletės
Rivaroxaban TevaPharm 10 mg plėvele dengtos tabletės
Rivaroxaban TevaPharm 15 mg plėvele dengtos tabletės
Rivaroxaban TevaPharm 20 mg plėvele dengtos tabletės
rivaroxabanum


	2.	REGISTRUOTOJO PAVADINIMAS



Teva GmbH


	3.	TINKAMUMO LAIKAS



EXP {mm MMMM}


	4.	SERIJOS NUMERIS



Lot


	5.	KITA







PACIENTO KORTELĖ 
Rivaroxaban TevaPharm 2,5 mg / 10 mg / 15 mg / 20 mg

Paciento kortelė 

Rivaroxaban TevaPharm 2,5 mg 
Rivaroxaban TevaPharm 10 mg 
Rivaroxaban TevaPharm 15 mg  
Rivaroxaban TevaPharm 20 mg

♦ Visada turėkite šią kortelę. 
♦ Parodykite šią kortelę kiekvienam gydytojui arba odontologui prieš paskiriant Jums gydymą. 

Aš vartoju antikoaguliantą Rivaroxaban TevaPharm (rivaroksabaną) 
Vardas, pavardė: 
Adresas: 
Gim. data: 
Svoris: 
Kiti vaistai / būklės: 

Skubos atveju praneškite: 
Gydytojo v., pavardė: 
Gydytojo tel.: 
Gydytojo antspaudas: 

Taip pat praneškite: 
Vardas, pavardė: 
Telefonas: 
Giminystės ryšys: 

Informacija sveikatos priežiūros specialistams: 
♦	tarptautinio normalizuoto santykio (TNS) reikšmių nustatyti nereikia, nes tai nėra patikimas tyrimo metodas Rivaroxaban TevaPharm antikoaguliaciniam aktyvumui įvertinti. 

Ką turėčiau žinoti apie Rivaroxaban TevaPharm? 
♦	Rivaroxaban TevaPharm skystina kraują, o tai apsaugo nuo pavojingų kraujo krešulių susidarymo. 
♦	Rivaroxaban TevaPharm reikia vartoti tiksliai kaip nurodė gydytojas. Kad geriausiai apsisaugoti nuo kraujo krešulių susidarymo, niekada nepraleiskite dozės. 
♦	Negalima nustoti vartoti Rivaroxaban TevaPharm prieš tai nepasitarus su gydytoju, nes gali padidėti kraujo krešulių susidarymo rizika. 
♦	Jeigu vartojate, neseniai vartojote ar ketinate pradėti vartoti kitų vaistų, prieš pradėdami vartoti Rivaroxaban TevaPharm apie tai pasakykite savo sveikatos priežiūros specialistui. 
♦	Prieš atliekant bet kokią chirurginę ar invazinę procedūrą, savo sveikatos priežiūros specialistui pasakykite, kad vartojate Rivaroxaban TevaPharm.

Kada turėčiau kreiptis į savo sveikatos priežiūros specialistą? 
Vartojant kraują skystinantį vaistą Rivaroxaban TevaPharm, svarbu žinoti, koks yra jo šalutinis poveikis. Dažniausias šalutinis poveikis yra kraujavimas. Jei žinote, kad Jums yra kraujavimo rizika, negalima pradėti vartoti Rivaroxaban TevaPharm, prieš tai nepasitarus su gydytoju. Nedelsdami pasakykite savo sveikatos priežiūros specialistui, jeigu pasireiškia tokie kraujavimo požymiai arba simptomai: 
♦	skausmas, 
♦	tinimas arba nemalonus jausmas, 
♦	galvos skausmas, svaigulys arba silpnumas, 
♦	neįprastos mėlynės, kraujavimas iš nosies, kraujavimas iš dantenų, ilgai nepraeinantis kraujavimas įsipjovus, 
♦	gausesnis nei įprastai mėnesinių kraujavimas arba kraujavimas iš makšties, 
♦	kraujas šlapime, kuris gali būti rausvos arba rudos spalvos, raudonos arba juodos spalvos išmatos, 
♦	kraujo atkosėjimas arba vėmimas krauju ar į kavos tirščius panašiu skrandžio turiniu. 

Kaip vartoti Rivaroxaban TevaPharm ? 
♦ Norint užtikrinti optimalią apsaugą, Rivaroxaban TevaPharm
· 2,5 mg tabletes galima vartoti valgio metu arba nevalgius
· 10 mg tabletes galima vartoti valgio metu arba nevalgius
· 15 mg tabletes reikia vartoti valgio metu 
· 20 mg tabletes reikia vartoti valgio metu













































B. PAKUOTĖS LAPELIS

Pakuotės lapelis: informacija vartotojui

Rivaroxaban TevaPharm 2,5 mg plėvele dengtos tabletės 
rivaroksabanas 

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti. 
· Jeigu kiltų daugiau klausimų, kreipkitės į gydytoją arba vaistininką.
-	Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų). 
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?
1. Kas yra Rivaroxaban TevaPharm ir kam jis vartojamas 
2. Kas žinotina prieš vartojant Rivaroxaban TevaPharm 2,5 mg plėvele dengtos tabletės
3. Kaip vartoti Rivaroxaban TevaPharm 2,5 mg plėvele dengtos tabletes 
4. Galimas šalutinis poveikis 
5. Kaip laikyti Rivaroxaban TevaPharm 2,5 mg plėvele dengtos tabletes 
6. Pakuotės turinys ir kita informacija


1. Kas yra Rivaroxaban TevaPharm ir kam jis vartojamas

Jums yra paskirtas Rivaroxaban TevaPharm, nes
· Jums diagnozuotas ūminis koronarinis sindromas (būklių grupė, kuriai priskiriamas miokardo infarktas ir nestabilioji krūtinės angina, stiprus krūtinės skausmas) ir nustatyta, kad Jums buvo padidėję tam tikri širdies sutrikimus rodantys kraujo tyrimų rodikliai. 
Suaugusiems pacientams Rivaroxaban TevaPharm sumažina kito miokardo infarkto arba mirties nuo širdies ar kraujagyslių ligos riziką. Jums nebus skiriama vien tik Rivaroxaban TevaPharm. Gydytojas Jums taip pat paskirs:
• acetilsalicilo rūgšties arba
• acetilsalicilo rūgšties kartu su klopidogreliu arba tiklopidinu.
arba
· Jums diagnozuota didelė kraujo krešulio susidarymo rizika dėl vainikinių arterijų ligos arba periferinių arterijų ligos, kuri sukelia simptomus.
Rivaroxaban TevaPharm mažina kraujo krešulių susidarymo (aterotrombozinių reiškinių) riziką suaugusiems. Jums nebus skiriama vien tik Rivaroxaban TevaPharm. Gydytojas Jums nurodys vartoti ir acetilsalicilo rūgšties.
Kai kuriais atvejais, jeigu Rivaroxaban TevaPharm Jums skiriamas po procedūros, kai reikia atverti susiaurėjusią arba užsikimšusią kojos arteriją kraujotakai atkurti, gydytojas gali Jums išrašyti ir klopidogrelį, kurį trumpai reikės vartoti kartu su acetilsalicilo rūgštimi.

Rivaroxaban TevaPharm sudėtyje yra veikliosios medžiagos rivaroksabano, kuris priklauso antitrombozinių vaistų grupei. Jis veikia blokuodamas kraujo krešėjimo faktorių (Xa faktorių) ir taip sumažindamas polinkį formuotis kraujo krešuliams.


2. Kas žinotina prieš vartojant Rivaroxaban TevaPharm

Rivaroxaban TevaPharm vartoti draudžiama:
· jeigu yra alergija rivaroksabanui arba bet kuriai pagalbinei šio vaisto medžiagai (jos išvardytos 6 skyriuje);
· jeigu gausiai kraujuojate; 
· jeigu Jums yra liga arba būklė, dėl kurios padidėja gausaus kraujavimo rizika (pvz.: skrandžio opa, galvos smegenų pažeidimas arba kraujavimas į smegenis, neseniai atlikta chirurginė smegenų arba akių operacija); 
· jeigu vartojate vaistų, apsaugančių nuo kraujo krešulių susidarymo (pvz.: varfarino, dabigatrano, apiksabano arba heparino), išskyrus atvejus, kai keičiamas nuo kraujo krešulių apsaugantis gydymas arba kai per venos ar arterijos kateterį Jums leidžiama heparino, kad šis kateteris išliktų pralaidus; 
· jeigu Jums nustatytas ūminis koronarinis sindromas ir anksčiau Jums buvo kraujavimas į smegenis arba kraujo krešulys smegenyse (insultas);
· jeigu sergate vainikinių arterijų liga arba periferinių arterijų liga ir anksčiau esate patyrę kraujavimą į galvos smegenis (insultą) arba per praeitą mėnesį Jums buvo užsikimšusios smulkios arterijos, kurios aprūpina krauju giliuosius galvos smegenų audinius (lakūninis insultas), arba galvos smegenyse buvo krešulys (išeminis, nelakūninis insultas);
· jeigu sergate kepenų liga ir todėl gali būti padidėjusi kraujavimo rizika;
· jeigu esate nėščia arba žindote kūdikį.
Jeigu bet kuris iš šių punktų Jums tinka, nevartokite Rivaroxaban TevaPharm ir pasakykite savo gydytojui.

Įspėjimai ir atsargumo priemonės 
Pasitarkite su gydytoju arba vaistininku, prieš pradėdami vartoti Rivaroxaban TevaPharm.

Rivaroxaban TevaPharm negalima vartoti kartu su kitais kraujo krešėjimą mažinančiais vaistais, tokiais kaip prazugrelis arba tikagreloras (šiems vaistams nepriskiriami acetilsalicilo rūgštis ir klopidogrelis ar tiklopidinas).

Vartojant Rivaroxaban TevaPharm specialių atsargumo priemonių reikia: 
· jeigu Jums yra padidėjusi kraujavimo rizika, kuri galima šiais atvejais: 
· sunki suaugusiųjų inkstų liga, nes inkstų funkcija gali turėti įtakos Jūsų organizmą veikiančio vaisto kiekiui; 
· jeigu vartojate kitų vaistų, apsaugančių nuo kraujo krešulių susidarymo (pvz.: varfarino, dabigatrano, apiksabano arba heparino), kai keičiamas nuo kraujo krešulių apsaugantis gydymas arba kai per venos ar arterijos kateterį Jums leidžiama heparino, kad šis kateteris išliktų pralaidus (žr. skyrių „Kiti vaistai ir Rivaroxaban TevaPharm “); 
· kraujavimo sutrikimai; 
· labai aukštas kraujospūdis, nekontroliuojamas medikamentiniu gydymu; 
· skrandžio arba žarnyno ligos, galinčios sukelti kraujavimą, pvz.: žarnyno arba skrandžio uždegimas, arba stemplės uždegimas, pvz., dėl gastroezofaginio refliukso ligos (ligos, kai skrandžio rūgštis atpilama į stemplę) arba yra piktybinis navikas skrandyje ar žarnose, lytiniuose ar šlapimo takuose; 
· akių dugno kraujagyslių sutrikimai (retinopatija); 
· plaučių liga, kuria sergant bronchai yra išsiplėtę ir prisipildę pūlių (bronchektazės), arba anksčiau buvęs kraujavimas iš plaučių; 
· jei esate vyresnis negu 75 metų;
· jeigu Jūs sveriate mažiau negu 60 kg;
· sergate vainikinių arterijų liga su sunkiu simptominiu širdies nepakankamumu;
· jeigu Jums protezuotas širdies vožtuvas; 
· jeigu žinote, kad sergate liga, vadinama antifosfolipidiniu sindromu (imuninės sistemos sutrikimas, dėl kurio padidėja kraujo krešulių susidarymo rizika), pasakykite apie tai savo gydytojui, kuris nuspręs, ar reikės keisti jums taikomą gydymą.

Jeigu bet kuris iš prieš tai išvardintų teiginių Jums tinka, prieš pradėdami vartoti Rivaroxaban TevaPharm, pasakykite gydytojui. Jūsų gydytojas nuspręs, ar skirti Jums šį vaistą ir ar Jus atidžiau stebėti. 

Jeigu Jums reikia atlikti operaciją 
· labai svarbu Rivaroxaban TevaPharm vartoti prieš ir po operacijos, tiksliai tuo laiku, kaip pasakė gydytojas. 
· jeigu Jūsų operacijos metu bus įterpiamas kateteris arba leidžiami vaistai į stuburo kanalą (pvz.: epidurinė ar spinalinė anestezija arba skausmo slopinimas): 
· labai svarbu Rivaroxaban TevaPharm vartoti tiksliai tuo laiku prieš injekciją ar kateterio pašalinimą, kaip pasakė Jūsų gydytojas; 
· nedelsdami pasakykite savo gydytojui, jei po anestezijos pajusite kojų tirpimą ar silpnumą arba žarnyno ar šlapimo pūslės veiklos sutrikimą, nes gali prireikti skubios pagalbos. 

Vaikams ir paaugliams 
Rivaroxaban TevaPharm 2,5 mg tabletės nerekomenduojama vartoti jaunesniems negu 18 metų asmenims. Informacijos apie vaisto vartojimą vaikams ir paaugliams nepakanka. 

Kiti vaistai ir Rivaroxaban TevaPharm 
Jeigu vartojate ar neseniai vartojote kitų vaistų, įskaitant įsigytus be recepto, arba dėl to nesate tikri, apie tai pasakykite gydytojui arba vaistininkui. 
Jeigu vartojate: 
· kai kurių kitų vaistų nuo grybelinės infekcijos (pvz.: flukonazolo, itrakonazolo, vorikonazolo, pozakonazolo), išskyrus tepamus ant odos; 
· ketokonazolo tablečių (vartojamų Kušingo sindromui, kai organizme gaminama per daug kortizolio, gydyti); 
· kai kurių vaistų, skirtų bakterinėms infekcijoms gydyti (pvz.: klaritromicino, eritromicino); 
· kai kurių priešvirusinių vaistų nuo ŽIV / AIDS (pvz., ritonaviro); 
· kitų vaistų, skirtų krešėjimui mažinti (pvz.: enoksaparino, klopidogrelio ar vitamino K antagonistų, tokių kaip varfarinas ar acenokumarolis, prazugrelis ir tikagreloras (žr. skyrių „Įspėjimai ir atsargumo priemonės)); 
· vaistų nuo uždegimo ir skausmą malšinančių vaistų (pvz.: naprokseno arba acetilsalicilo rūgšties); 
· dronedarono, vaisto nuo širdies ritmo sutrikimo; 
· kai kurių vaistų nuo depresijos (selektyvių serotonino reabsorbcijos inhibitorių (SSRI) arba serotonino-norepinefrino reabsorbcijos inhibitorių (SNRI)). 

Jeigu bet kuris iš prieš tai išvardintų teiginių Jums tinka, prieš pradėdami vartoti Rivaroxaban TevaPharm, pasakykite savo gydytojui, nes Rivaroxaban TevaPharm poveikis gali padidėti. Jūsų gydytojas nuspręs, ar skirti Jums šį vaistą ir ar Jus atidžiau stebėti. 
Jeigu Jūsų gydytojas mano, kad Jums yra padidėjusi skrandžio ar žarnyno opų rizika, jis gali skirti ir profilaktinį opų gydymą. 

Jeigu vartojate: 
· kai kurių vaistų nuo epilepsijos (fenitoino, karbamazepino, fenobarbitalio); 
· paprastųjų jonažolių (Hypericum perforatum), augalinio vaisto depresijai gydyti; 
· antibiotiko rifampicino. 

Jeigu bet kuris aukščiau išvardytas teiginys Jums tinka, prieš pradėdami vartoti Rivaroxaban TevaPharm, pasakykite savo gydytojui, nes Rivaroxaban TevaPharm poveikis gali sumažėti. Jūsų gydytojas nuspręs, ar skirti Jums Rivaroxaban TevaPharm ir ar Jus atidžiau stebėti.

Nėštumas ir žindymo laikotarpis 
Jeigu esate nėščia arba žindote kūdikį, Rivaroxaban TevaPharm vartoti negalima. Jei yra galimybė, kad galite pastoti, kol vartojate Rivaroxaban TevaPharm, naudokitės patikimu kontracepcijos metodu. Jeigu vartodama šį vaistą pastojote, nedelsdama pasakykite savo gydytojui, kuris nuspręs, kaip būsite gydoma.

Vairavimas ir mechanizmų valdymas
Vartojant Rivaroxaban TevaPharm, gali pasireikšti svaigulys (dažnas šalutinis poveikis) arba apalpimas (sinkopė) (nedažnas šalutinis poveikis) (žr. 4 skyrių „Galimas šalutinis poveikis“). Jeigu Jums pasireiškia šie simptomai, vairuoti, važiuoti dviračiu, naudoti bet kokių įrankių arba valdyti mechanizmų negalima.
 
Rivaroxaban TevaPharm sudėtyje yra natrio
Šio vaisto tabletėje yra mažiau kaip 1 mmol (23 mg) natrio, t. y. jis beveik neturi reikšmės.


3. Kaip vartoti Rivaroxaban TevaPharm 

Visada vartokite šį vaistą tiksliai kaip nurodė gydytojas. Jeigu abejojate, kreipkitės į gydytoją arba vaistininką. 

Kiek vartoti
Rekomenduojama dozė yra viena 2,5 mg tabletė du kartus per parą. Rivaroxaban TevaPharm vartokite kasdien maždaug tuo pačiu metu (pvz., vieną tabletę ryte ir vieną tabletę vakare). Šį vaistą galima vartoti valgio metu arba nevalgius.

Jeigu sunku nuryti visą tabletę, pasikalbėkite su gydytoju apie kitus Rivaroxaban TevaPharm vartojimo būdus. Prieš pat vartojimą tabletę galima sutraiškyti ir sumaišyti su vandeniu arba obuolių tyre.
Jei reikia, gydytojas gali Jums paskirti vartoti sutraiškytą Rivaroxaban TevaPharm tabletę ir per skrandžio vamzdelį.

Jums nebus paskirta vien tik Rivaroxaban TevaPharm.
Gydytojas Jums pasakys, kad vartotumėte ir acetilsalicilo rūgšties. Jeigu Rivaroxaban TevaPharm Jums skiriamas po ūminio koronarinio sindromo, gydytojas gali nurodyti vartoti ir klopidogrelio arba tiklopidino.
Jeigu Rivaroxaban TevaPharm Jums skiriamas po procedūros, kai reikia atverti susiaurėjusią arba užsikimšusią kojos arteriją kraujotakai atkurti, gydytojas gali Jums išrašyti ir klopidogrelį, kurį trumpai reikės vartoti kartu su acetilsalicilo rūgštimi.

Gydytojas pasakys, kiek šių vaistų vartoti (paprastai per parą reikia vartoti 75–100 mg acetilsalicilo rūgšties arba 75–100 mg acetilsalicilo rūgšties kartu su 75 mg klopidogrelio arba standartine tiklopidino paros doze).

Kada pradėti vartoti Rivaroxaban TevaPharm
Po ūminio koronarinio sindromo gydymą Rivaroxaban TevaPharm reikia pradėti kuo anksčiau, stabilizavus ūminį koronarinį sindromą: per 24 valandas Jus paguldžius į ligoninę ir kai įprastai nutraukiamas parenteralinis (skiriamas sušvirkščiant) nuo krešulių apsaugantis gydymas.
Jeigu Jums diagnozuota vainikinių arterijų liga arba periferinių arterijų liga, gydytojas Jums nurodys, kada pradėti gydymą Rivaroxaban TevaPharm.
Jūsų gydytojas nuspręs, kiek laiko reikės tęsti gydymą.

Ką daryti pavartojus per didelę Rivaroxaban TevaPharm dozę? 
Nedelsdami kreipkitės į gydytoją, jeigu pavartojote per daug Rivaroxaban TevaPharm tablečių. Pavartojus per daug Rivaroxaban TevaPharm, padidėja kraujavimo rizika.

Pamiršus pavartoti Rivaroxaban TevaPharm 
Negalima vartoti dvigubos dozės norint kompensuoti praleistą dozę. Jei praleidote dozę, kitą dozę vartokite įprastu laiku. 

Nustojus vartoti Rivaroxaban TevaPharm 
Rivaroxaban TevaPharm vartokite nuolat, tiek laiko, kiek Jums paskyrė gydytojas.

Rivaroxaban TevaPharm vartojimo, nepasitarus su gydytoju, nutraukti negalima. Jeigu nustosite vartoti šį vaistą, gali padidėti kito miokardo infarkto, insulto arba mirties nuo širdies ar kraujagyslių ligos rizika.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Kaip ir kiti panašūs vaistai, slopinantys kraujo krešulių susidarymą, Rivaroxaban TevaPharm gali sukelti kraujavimą, galintį kelti pavojų gyvybei. Gausiai kraujuojant, gali staigiai nukristi kraujospūdis (išsivystyti šokas). Kai kuriais atvejais kraujavimas gali būti nepastebimas. 

Nedelsdami pasakykite  gydytojui, jei jūsų vaikui pasireiškia bet kuris iš šių šalutinių poveikių.
· Kraujavimo požymiai:
· kraujavimas į smegenis arba į kaukolės vidų (galimi simptomai yra galvos skausmas, vienos kūno pusės silpnumas, vėmimas, traukuliai, sąmonės pritemimas, sprando sąstingis. Tai sunki skubios medicinos pagalbos reikalaujanti būklė. Reikia nedelsiant kreiptis skubios medicinos pagalbos!); 
· ilgai trunkantis ar sunkus kraujavimas; 
· neįprastas silpnumas, nuovargis, blyškumas, svaigulys, galvos skausmas, nepaaiškinamas tinimas, dusulys, krūtinės skausmas arba krūtinės angina. 
Jūsų gydytojas gali nuspręsti Jus atidžiau stebėti arba pakeisti gydymą.

· Sunkios odos reakcijos požymiai:
· plintantis intensyvus odos išbėrimas, pūslės arba gleivinių pažeidimai, pvz., burnos arba akių (Stivenso-Džonsono (angl. Stevens-Johnson) sindromas arba toksinė epidermio nekrolizė); 
· vaisto sukeltas išbėrimas, karščiavimas, vidaus organų uždegimas, kraujo rodiklių pokyčiai ir sisteminiai simptomai (DRESS sindromas). 
Šių šalutinio poveikio reakcijų dažnis yra labai retas (gali pasireikšti rečiau kaip 1 iš 10 000 asmenų). 

Sunkių alerginių reakcijų požymiai: 
· veido, lūpų, burnos, liežuvio ir ryklės tinimas, apsunkintas rijimas, dilgėlinė ir apsunkintas kvėpavimas, staigus kraujospūdžio sumažėjimas. 
Šių sunkių alerginių reakcijų  dažnis yra labai retas (anafilaksinės reakcijos, įskaitant anafilaksinį šoką; gali pasireikšti rečiau kaip 1 iš 10 000 asmenų) ir nedažnas (angioneurozinė ir alerginė edema; gali pasireikšti rečiau kaip 1 iš 100 asmenų). 

Visas galimų šalutinių poveikių sąrašas 

Dažni šalutinio poveikio reiškiniai (gali pasireikšti rečiau kaip 1 iš 10 asmenų) 
· raudonųjų kraujo ląstelių kiekio sumažėjimas, dėl kurio oda gali būti blyški, o Jūs galite jausti silpnumą ar dusulį; 
· kraujavimas iš skrandžio ar žarnyno, kraujavimas iš šlapimo ir lytinių organų (įskaitant kraują šlapime ir gausų mėnesinių kraujavimą), kraujavimas iš nosies, kraujavimas iš dantenų; 
· kraujavimas į akį (įskaitant kraujavimą iš akies baltymo); 
· kraujavimas į audinius arba kūno ertmes (kraujosruvos, mėlynės); 
· kraujo atkosėjimas; 
· kraujavimas į odą arba po oda; 
· kraujavimas po operacijos; 
· kraujo ar skysčio sunkimasis iš chirurginės žaizdos; 
· galūnių tinimas; 
· galūnių skausmas; 
· sutrikusi inkstų funkcija (gydytojas tai gali nustatyti atlikęs tyrimus); 
· karščiavimas; 
· skrandžio skausmas, nevirškinimo pojūtis, pykinimas, vėmimas, vidurių užkietėjimas, viduriavimas; 
· sumažėjęs kraujospūdis (simptomai gali būti svaigulio jausmas ar alpimas stojantis); 
· jėgos ir energijos sumažėjimas (silpnumas, nuovargis), galvos skausmas, svaigulys;
· išbėrimas, odos niežėjimas; 
· kraujo tyrimai gali rodyti kai kurių kepenų fermentų aktyvumo padidėjimą. 

Nedažni šalutinio poveikio reiškiniai (gali pasireikšti rečiau 1 iš 100 asmenų) 
· kraujavimas į smegenis ar į kaukolės vidų (žr. aukščiau išvardytus kraujavimo požymius); 
· kraujavimas į sąnarius, sukeliantis skausmą ir tinimą;
· trombocitopenija (trombocitų – kraujo plokštelių, kurios padeda kraujyje susidaryti krešuliui, sumažėjimas); 
· alerginės reakcijos, įskaitant alergines odos reakcijas; 
· sutrikusi kepenų funkcija (gydytojas tai gali nustatyti atlikęs tyrimus); 
· kraujo tyrimai gali rodyti bilirubino, kai kurių kasos ar kepenų fermentų aktyvumo arba trombocitų plokštelių skaičiaus padidėjimą; 
· alpimas; 
· bloga savijauta; 
· pagreitėjęs širdies plakimas;
· burnos džiūvimas; 
· dilgėlinė. 

Reti šalutinio poveikio reiškiniai (gali pasireikšti rečiau kaip 1 iš 1 000 asmenų) 
· kraujavimas į raumenis; 
· cholestazė (sumažėjęs tulžies nutekėjimas), hepatitas, įskaitant kepenų ląstelių pažeidimą (kepenų uždegimas, įskaitant kepenų pažeidimą); 
· odos ir akių pageltimas (gelta);
· lokalus tinimas; 
· kraujo susikaupimas (hematoma) kirkšnyje – širdies procedūros, kai į kojos arteriją įterpiamas kateteris, komplikacija (pseudoaneurizma). 

Labai reti šalutinio poveikio reiškiniai (gali pasireikšti rečiau kaip 1 iš 10 000 asmenų)
· eozinofilų (baltųjų granulocitinių kraujo ląstelių rūšis)  kaupimasis,  kas sukelia uždegimą plaučiuose (eozinofilinė pneumonija). 

Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis) 
· inkstų nepakankamumas po stipraus kraujavimo; 
· kraujavimas iš inkstų, kartais su krauju šlapime, dėl kurio sutrinka normali inkstų veikla, (su antikoaguliantais susijusi nefropatija);
· padidėjęs spaudimas kojų ar rankų raumenyse po kraujavimo, sukeliantis skausmą, tinimą, jutimo pokytį, gali pasireikšti tirpimas ar paralyžius (suspaudimo sindromas po kraujavimo).

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5. Kaip laikyti Rivaroxaban TevaPharm

Šį vaistą laikykite vaikams nepastebimoje ir nepasiekiamoje vietoje.

Ant dėžutės, lizdinės plokštelės arba buteliuko po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Šiam vaistui specialių laikymo sąlygų nereikia.

Susmulkintos tabletės
Susmulkintos tabletės yra stabilios vandenyje arba obuolių tyrėje iki 4 valandų.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6. Pakuotės turinys ir kita informacija

Rivaroxaban TevaPharm sudėtis 
1. Veiklioji medžiaga yra rivaroksabanas. Kiekvienoje tabletėje yra 2,5 mg rivaroksabano.
1. Pagalbinės medžiagos yra:
Tabletės šerdis: manitolis, natrio laurilsulfatas, mikrokristalinė celiuliozė, hipromeliozė, kroskarmeliozės natrio druska, magnio stearatas. 
Plėvelė: polivinilo alkoholis (E1203), titano dioksidas (E171), makrogolis, talkas (E553b), geltonasis geležies oksidas (E172).

Rivaroxaban TevaPharm išvaizda ir kiekis pakuotėje

Rivaroxaban TevaPharm 2,5 mg plėvele dengtos tabletės yra geltonos, apvalios, plėvele dengtos (apytiksliai 5,8 mm skersmens) tabletės, vienoje pusėje yra įspaudas „T“, kitoje pusėje „4X“.

Rivaroxaban TevaPharm tiekiamas PVC/PVDC ir aliuminio perforuotose dalomosiose lizdinėse plokštelėse dėžutėje, kurioje yra 14x1, 20x1, 28x1, 56x1, 60x1, 100x1,168 arba 196x1 plėvele dengtų tablečių, arba 
pakuotėmis, kuriose yra vienas arba du buteliukai, kurių kiekviename yra po 100 plėvele dengtų tablečių arba buteliukas, kuriame yra 200 plėvele dengtų tablečių.

Gali būti tiekiamos ne visų dydžių pakuotės.

Registruotojas ir gamintojas

Registruotojas
TevaPharm GmbH
Graf-Arco-Str. 3
89079 Ulm
Vokietija

Gamintojas
Teva Pharma S.L.U. 
C/C, n° 4, Poligono Industrial Malpica, Zaragoza, 50016
Ispanija

arba

Actavis Group PTC ehf. 
Dalshraun 1 IS-220 Hafnarfjordur
Islandija

arba

Teva Operations Poland Sp. z.o.o, 
ul. Mogilska 80. 31-546, Krakow
Lenkija

arba

Balkanpharma Dupnitsa AD 
Samokovsko Shosse 3, 2600 Dupnitsa
Bulgarija


Jeigu apie šį vaistą norite sužinoti daugiau, kreipkitės į vietinį registruotojo atstovą:

UAB Teva Baltics
Molėtų pl. 5
LT-08409 Vilnius
Tel.+370 5 266 02 03

Šis vaistas Europos ekonominės erdvės valstybėse narėse registruotas tokiais pavadinimais:

Austrija: Rivaroxaban ratiopharm 2,5 mg (10mg, 15mg, 20mg) Filmtabletten; Belgija: Rivaroxaban Teva 2,5 mg (10mg, 15mg, 20mg) filmomhulde tabletten, comprimés pelliculés, Filmtabletten; Čekija, Danija, Islandija, Norvegija: Rivaroxaban Teva GmbH; Estija: Rivaroxaban TevaPharm; Italija: RIVAROXABAN TEVA ITALIA; Graikija: Rivaroxban TevaPharm; Vokietija: Rivaroxaban-ratiopharm (2.5 mg / 10 mg / 15 mg/ 20 mg Filmtabletten / Rivaroxaban-ratiopharm Starterpackung 15 mg und 20 mg Filmtabletten; Ispanija: Rivaroxaban Tevagen 2,5 mg (10 mg / 15 mg/ 20 mg) comprimidos recubiertos con película EFG; Suomija: Rivaroxaban ratiopharm GmbH 2,5 mg (10 mg / 15 mg/ 20 mg) tabletti, kalvopäällysteinen; Prancūzija: RIVAROXABAN TEVA SANTE 2.5 mg (10 mg / 15 mg/ 20 mg), COMPRIMÉ PELLICULÉ; Kroatija: Rivaroksaban Teva GmbH 10 mg, 15 mg, 20 mg filmom obložene tablete; Vengrija: Rivaroxaban Teva GmbH 2,5 mg (10 mg / 15 mg/ 20 mg) filmtabletta; Airija: Rivaroxaban Teva GmbH 10mg, 15mg, 20mg Film-coated Tablets; Latvija: Rivaroxaban TevaPharm 10 mg (15 mg, 20mg) apvalkotās tablets; Liuksemburgas: Rivaroxaban Teva 2.5 mg (10mg, 15mg, 20mg) comprimés pelliculés; Nyderlandai: Rivaroxaban Teva GmbH 2,5 mg, (10mg, 15mg, 20mg), filmomhulde tabletten; Portugalija: Rivaroxabano ratiopharm; Rumunija: Rivaroxaban Teva Pharmaceuticals 2,5 mg (10mg, 15mg, 20mg) comprimate filmate; Slovėnija: Rivaroksaban Teva GmbH 10 mg (15 mg, 20mg) filmsko obložene tablete; Slovakija: Rivaroxaban Teva GmbH 2,5 mg (10mg, 15mg, 20mg) filmom obalené tablet.


Šis pakuotės lapelis paskutinį kartą peržiūrėtas 2026-08-21.

 
Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.


Kiti informacijos šaltiniai>
Paskutinė patvirtinta informacija apie šį vaistą yra prieinama skanuojant <QR kodas> <kitas 2D bar kodas> <NFC> kuris yra nurodomas šiame pakuotės lapelyje <PL> <ant dėžutės> išmaniuoju telefonu/įrenginiu. Taip pat ta pati informacija yra prieinama tokiu URL: {URL} < ir Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/>> <{QR kodas}> <{kitas 2D bar kodas}> <{NFC}>

